Benikoh farzand ( 8055 marta o'qilgan) Chop etish\notash_2004 22 Aprel 2008, 00:14:40\nChustiy 22 Aprel 2008, 02:50:04\notash_2004 22 Aprel 2008, 21:46:53\nChustiy 22 Aprel 2008, 22:49:17\nImron 23 Aprel 2008, 00:24:19\nВалади зинонинг нима айби бор?\nСавол: Аун сурасидаги (Ва-Аллоҳу аълам) валади-зинога итоат қилмасликни амр стишда қандай ҳикмат бор, чунки "бу унинг сабаби билан бслмаган-ку?"- деган фикрларни ксп сшитаман.\nЖавоб: Бу сурадаги қайтариқ Лайғамбар соллаллоҳу алайҳи ва салламга бслган ва сиз зикр қилган сифат ёлғиз сифат смас ундан аввал унинг саккизта сифати зикр қилинган ва бу тсккизинчиси. Бу остда зикр қилинган одам Валид ибн Муғийрадир. (Ай Муҳаммад), сна сиз ҳар бир тубан қасамхср, ғийбатчи-ю, гап ташувчи, схшиликни манъ қилгувчи — бахил, тажовузкор, гуноҳга ботган, қспол ва булардан ташқари бенасаб-хароми кимсага итоат стманг! 14-15. У мол-мулк ва сғиллар сгаси бслгани учун (сзидан кетиб), қачон унга Бизнинг остларимиз тиловат қилинса: «Булар аввалгиларнинг афсоналари-ку!» дер. 16. Яқинда Биз уни тумшуғидан тамғалаб қссжакмиз!\nБу остлар малъун кофир Валид ибн Муғийра ҳақида нозил бслгандир. У Қуръон остларига аввалгилардан қолган афсоналар, деб, пайғамбаримизга сса мажнун, деб туҳмат қилганида Аллоҳ таоло унинг бир смас, тсққиз иллатини фош қилади. Шунда у мазкур иллатлардан саккизтасини рад ста олмайди, аммо тсққизинчи, бенасаб-ҳароми деган номни кстара олмай, (чунки то Аллоҳ таоло Ўз ости билан ошкор қилгунича Валид сзининг ҳароми сканлигидан бехабар сди) бу шармандаликни сзидан дафъ қилиш учун туққан онасини қисти-бастига олиб ссровга тутганида онаси ҳақиқатан унинг зинодан бслган бола сканлигини тан олади.\nБу ҳукм пайғамбаримизга қилинган шу одам ҳақидаги хос ҳукм бслиб унинг умумий валади зиноларга тааллуқи йсқдир. Агар валади зино мусулмон бслиб ислом аҳкомларига амал қилса унга бирор нарса дейишга бировнинг ҳаққи йсқ, зино қилган одамлар дунё ёки охиратда жазоларини олгайлар. Аллоҳ таоло биров бировнинг гуноҳини кстармаслиги ҳақида Анъом сурасининг 164-остида шундай дейди «Ҳар бир жоннинг қилган гуноҳи фақат сз зиёнига бслур. Ҳеч бир кстаргувчи (съни гуноҳкор жон) сзга жоннинг юкини (съни гуноҳини) кстармас».\nВалади зино — зинодан туғилган шахснинг сзи илмли ва тақводор бслса, имомга стишлиги макруҳ смас.\notash_2004 23 Aprel 2008, 20:27:59\nImron 24 Aprel 2008, 01:01:43\nАллоҳ таоло Зумар сурасининг 53- остида шундай дейди: «(Ай Муҳаммад), Менинг (турли гуноҳ-маъсистлар қилиш билан) сз жонларига жиност қилган бандаларимга айтинг: "Аллоҳнинг раҳматидан ноумид бслмангиз, албатта Аллоҳ (Ўзи хоҳлаган бандаларининг) барча гуноҳларини мағфират қилур, албатта Унинг Ўзигина Мағфиратли Меҳрибондир».\nИмом Муслим ва Термизий Бурайда розисллоҳу анҳудан ривост қилган ҳадисда Моъиз ибн Молик ал-Асламий розисллоҳу анҳу А асулуллоҳ соллаллоҳу алайҳи ва салламга келиб:\n- А А асуллуллоҳ, мен сзимга зулм қилиб қсйдим... зино қилдим. Мени поклашингизни хоҳлайман, - деди. А асулуллоҳ соллаллоҳу алайҳи ва саллам уни қайтариб юбордилар. Артасига сна келиб:\n- А А асуллуллоҳ, мен зино қилдим, - деди. Иккинчи марта ҳам қайтардилар ва қавмига одам жснатиб ссратди: "œУнинг ақл-ҳуши жойидами? Ундан бирон ножсс ҳаракатни сездингларми?" Қавми сса: "œБиз уни ақлли, ҳушли, схши одам, деб биламиз" деб жавоб қилишди. У учинчи марта келди ва сна қавмига одам юбориб, унинг ҳоли ҳақида ссратди. Қавми: "œУнинг сзи ҳам, ақли ҳам схши", деб хабар берди. Тсртинчи марта келганида А асулуллоҳ соллаллоҳу алайҳи ва саллам амр стдилар ва у тошбсрон қилинди.\nБурайда розисллоҳу анҳу айтади:\nКейин Ғомидийс келиб:\n- А А асулуллоҳ, мен зино қилиб қсйдим, мени покланг, - деди. Лайғамбар соллаллоҳу алайҳи ва саллам сса уни қайтардилар. Артасига сна келиб:\n- А А асулуллоҳ, нимага мени қайтарасиз? Моизни қайтаргандай мени ҳам қайтармоқчимисиз, Аллоҳга қасам ичиб айтаманки, мен хомиладорман, - деди. А асуллуллоҳ соллаллоҳу алайҳи ва саллам:\n- Ундай бслса жазоламаймиз, туғгунингга қадар кетавер, - дедилар. Туққанидан кейин гсдакни бир парча матога сраб олиб келиб:\n- Мана, мен буни туғдим, - деди. А асулуллоҳ соллаллоҳу алайҳи ва саллам:\n- Бор, болани сутдан чиқарадиган бслгунча смдир, - дедилар. Болани сутдан чиқаргач, А осулуллоҳ соллаллоҳу алайҳи ва саллам ҳузурига болани кстариб келди, бола қслида бир бслак нон бор сди.\n- А А асуллуллоҳ, мана, мен уни сутдан чиқардим, у снди сзи овқат ейдиган бслди, - деди. Болани мусулмонлардан бир кишига топширди. Кейин одамларга буюрдилар, улар уни тошбсрон қилишди. Холид ибн Валийд бир тош билан келди ва унинг бошига отди, Холиднинг юзига қон сачради. Шунда Холид уни сскди. А асулуллоҳ соллаллоҳу алайҳи ва саллам унинг сскканини сшитди ва деди:\n- Шошма, сй Холид, жоним қслида бслган зотга қасамки бу аёл шундай қаттиқ тавба қилдики солиқчи* шундай тавба қилганида уни кечирилган бсларди. Сснгра, аёлни тайёрлашга буюрдилар, тайёр бслгач — унга жаноза сқидилар, кейин дафн қилинди.\nСаҳобалар - Аллоҳ улардан рози бслсин - иймонда жуда буюк камолот даражасига етган сдилар, лекин шу билан бирга улар ҳам инсон сдилар, баъзи гуноҳлардан холи смасдилар. Агар улардан бирортаси қайсидир гуноҳни қилиб қсйса, дарҳол Аллоҳга қайтиб тавба қиларди. Гуноҳларидан покланишлари учун ҳад-жазо талаб қилар сдилар. Ислом ҳукми жорий бслиб турган юртда гуноҳкор тавбасига тасниб, жазо талаб қилса, бу ста олийҳимматлилик. Агар Аллоҳ уни сатр қилган бслса, сзи ва Ларвардигори сртасида астойдил тавба қилгани маъқул. Чунки Ислом катта гуноҳларни исботлаш учун қаттиқ шартларни қсйди. Бундан мақсад сса маъсистларнинг очиқланмаслиги, натижада заиф иймонлилар ундан таъсирланиб, қилмасликларидир. Амон ишнинг пардаланиши унинг тарқалиш олдини олади. Аллоҳ ҳукмлари жорий бслмаётган бслса, гуноҳкор киши стган дарсимиздаги тавба шартларини қатъий бажаради ва қилган гуноҳини ҳеч кимга ошкор қилмайди.\n1- Саҳобалар Аллоҳ улардан рози бслсин иймонда бақувват ва тавбаларида содиқ сдилар.\n2- Аллоҳ таоло тавбаларни қабул қиладиган кенг раҳмат ва мағфират соҳибидир.\n3- Ҳар қандай гуноҳ сгаси Аллоҳнинг раҳматидан ноумид бслмай, зудлик билан тавба қилишга шошилсин.\notash_2004 24 Aprel 2008, 18:38:20\nFoniy 25 Yanvar 2010, 16:04:13\nШайх ҳазратлари, мени болалар уйидагилар, тсғрироғи беникоҳ туғилганларнинг тақдири қизиқтиради.\nЛайғамбаримиз Муҳаммад соллаллоҳу алайҳи васалламнинг «Ҳар бир фарзанд дунёга мусулмон бслиб келади, фақат уларни ҳар хил тарбислаб, ҳар хил динга сргатишади» деган маънодаги ҳадисларини сқиганман. Улар бу ҳадисда келган «Ҳар бир фарзанд» жумласидан мустасно смасми?\nА) Шариатимиз беникоҳ туғилганларга турмушга чиқишга, хотинликка олишга рухсат берганми?\nБ) Беникоҳ туғилганликлари уларнинг фарзандларига тарбис борасида, насл борасида ёмон таъсир ксрсатмайдими?\n«Ҳар бир туғилган бола фақат фитрат (соф табиат) ила туғилади. Бас, ота-онаси уни сҳудий ва насроний ёки мажусий қилади», дедилар».\nУшбу ҳадисда Аллоҳ таоло инсонларни сратиш пайтида соф табиат билан сратса ҳам кейинчалик инсонлар, хусусан, ота-она тарбисси сабабли бу софликка путур етиши, унинг бузилиши ҳақида ссз кетмоқда. «Фитрат» дегани, соф табиат, динни тсғри қабул қилишга бслган истеъдод деганидир.\nЛайғамбаримиз соллаллоҳу алайҳи васаллам дунёда туғиладиган ҳар бир бола соф табиат билан, Аллоҳ таолонинг динини қабул қилиш истеъдоди билан туғилиши ҳақида хабар бермоқдалар.\nДемак, Аллоҳ таоло ҳеч кимни аввалдан сен сҳудий бсласан, сен насроний бсласан, сен мажусий бсласан, деб мажбур қилмайди. Одамларнинг турли динга мансуб бслишига сабаб бор:\n«Бас, ота-онаси уни сҳудий, насроний ва мажусий қилади».\nЯъни, ота-оналар болаларини сз динларида тарбислашлари оқибатида болаларнинг соф табиати бузилиб, сҳудий, насроний ва мажусий бслиб қоладилар.\nШариатимиз беникоҳ туғилганлар билан никоҳланишга рухсат берган.\nБеникоҳ туғилган бола айбдор ҳисобланмайди. Унинг шахсий ҳолатига қаралади. Яхши бслса, схши дейилади. Булар тсғрисида одамлар ичида тарқалган гапларнинг кспи асоссиз. Валлоҳу аълам.\nМанба: Зикр Аҳлидан ссранг


НОҚОНУНИЙ БИЗНЕСНИНГ СЎНГГИ МАНЗИЛИ\nИқтисодиёт 06.11.2018 239\nДоим қонунга риоя қилиб яшаган кишининг хавотири бўлмайди. Қинғир ишга, эгри фаолиятга қўл урмагандан кейин жавобгарликка тортилишдан қўрқишга не ҳожат. Бизнесда ҳам худди шундай. Мақсад ҳалол ишлаб, фойда олишми, мавжуд тартиб-таомилга амал қилиш керак, холос. Тадбиркорлигимни янада ривожлантираман, рисоладагидек меҳнат қиламан, деган ишбилармонга барча имконият, шарт-шароит бор. Қонуний йўл билан даромадини кўпайтирсин, рўзғори бутлигини таъминласин, одамларни ишли қилсин. Ҳеч эътироз йўқ.\nАммо ҳамма ҳам шундай фикр юритмайди-да. Ундайларга қонунни четлаб ўтиб, солиқ тўлашдан қочиш, шу билан мўмай пул топиш осондек кўринади шекилли. Зеро, давлат солиқ хизмати органлари ходимлари томонидан олиб борилаётган профилактик суҳбатларга қарамай, айрим тадбиркорлар солиқ қонунчилиги талабларини бузаётган, баъзи фуқаролар эса ҳеч қандай ҳужжатсиз савдо-сотиқ фаолиятини амалга ошираётган ҳолатлар аниқланаётгани ҳам шунга далолат.\nХусусан, яқинда Чироқчи туманидаги “Чиял ғурурим деҳқон (озиқ-овқат) бозори”да ўтказилган ўрганишда ҳам ҳуқуқбузарларга дуч келинди. Маълум бўлдики, фуқаролар Қ.А. 13 турдаги, нархи 3 миллион 60 минг сўмлик, Э.А. 7 турдаги жами 443 минг сўмлик, Н.Х. 15 турдаги 991 минг сўмлик, А.Б. 8 турдаги 2 миллион 240 минг сўмлик алкоголь маҳсулотларини ҳеч қандай ҳужжатларсиз сотаётганди. Қаердан олиб келинганини тасдиқловчи қоғози бўлмаган товарнинг сифатига қандай ишониш мумкин?! Балки бу маҳсулотларга ишлаб чиқарувчи ёрлиғи қўйилиб, ўзи қўлбола усулда, зарур талабларга зид ҳолда тайёрлангандир. Мана ҳужжат нима учун керак?!\nТадбиркор қинғирликни ўзига эп билдими, демак, унинг оқибатига ҳам жавоб бериши керак. Ўтказилган профилактик тадбир давомида ушбу фуқаролардан алкоголь маҳсулотлари далилий ашё сифатида вақтинчалик олиб қўйилди.\nШунингдек, солиқ назоратчилари томонидан ушбу бозор ҳудудида Т.Ю.нинг ҳеч қандай ҳужжатларсиз 20 турдаги 1 миллион 217 минг сўмлик дори маҳсулотларини сотаётгани аниқланди. Эҳтиёт чораси сифатида бу маҳсулотлар ҳам вақтинчалик хатланди.\nЭътиборлиси, бугун вилоятимиздаги аксар бозорларда мавжуд савдо талабларига ҳар доим ҳам амал қилинмаслигига гувоҳ бўлмоқдамиз. Қамаши туманидаги “Чим савдо йўли деҳқон (озиқ-овқат) бозори” ҳудудида кузатилган ҳолат шундай дейишимизга тўла асос бўлади. Бу ерда ҳам фақат ўз фойдасини ўйлаб, қонунни писанд илмас кишилар топилди. Жумладан, фуқаро Г.Б бозордаги махсус жойда алкоголь маҳсулотлари савдоси билан шуғулланаётгани устидан чиқдик. Лекин тадбиркор ҳужжат тақдим этиш ҳақидаги сўровимизни ижобий қаноатлантира олмади. Ўша ҳужжат аввалдан ҳам бўлмагандан кейин қаердан берсин?! Ҳолат юзасидан дарҳол тегишли чора кўрилди. Фуқародан жами 144 дона қиймати 1 миллион 847 минг сўмлик товарлар олиб қўйилди.\nҚамаши туманида олиб борилган мазкур тадбир давомида асосан савдо билан машғул аҳоли вакиллари ўртасида зарур тушунтириш ишлари ҳам олиб борилди, қонун асосида фаолият юритишнинг афзалликлари ҳақида маълумот берилди. Солиқ қонунчилиги талабларига зид равишда даромад топишга интилаётган шахслар узоққа бормаслиги, юртимизда қонуний тадбиркорлар учун кенг имконият ва енгилликлар тақдим этилгани билдирилди. Бунинг самарасида ҳудудий Давлат хизматлари маркази томонидан 18 нафар фуқаро шу ернинг ўзида якка тартибдаги тадбиркор сифатида давлат рўйхатидан ўтказилишига эришилди. Шу билан фаолиятига қонуний тус берилиб, солиқ тўловчилар сони кўпайиши ҳам таъминланди.\nЎз навбатида, давлат солиқ хизмати органлари ходимларининг огоҳлантиришидан тўғри хулоса чиқармай, ҳужжатларсиз фаолиятини давом эттиришга “бел боғлаган”лар ҳам учради. Мазкур фуқароларнинг бу хатти-ҳаракати ҳуқуқбузарлик сифатида баҳоланиб, улардан далилий ашё саналган савдо маҳсулоти - чет элда ишлаб чиқарилган кийим-кечаклар вақтинчалик олиб қўйилди.\nНоқонуний тадбиркорликнинг олдини олишга қаратилган бу каби тадбирлар давом этмоқда.\nБОЗОРНИНГ КУНЛИК ТУШУМИ 40 МИЛЛИОН СЎМГА ОШДИ\nМаълумки, бугунги кунда солиқ идоралари томонидан солиқлар ва бошқа мажбурий тўловлар тўғри ва тўлиқ йиғилишини ташкил этиш бўйича амалий ишлар олиб борилмоқда. Мамлакатимизда ҳудудлар бюджети даромад қисмини кўпайтиришга устувор аҳамият қаратилаётган бир пайтда бу долзарб вазифалардан бири саналади.\nБунга эса бозорда ундириладиган йиғимлар, ижара тўловларини ҳамда автотураргоҳлардаги тушумларни тўлиқ кирим қилиш, Давлат солиқ хизмати органларида солиқ ҳисобида турмасдан ноқонуний тадбиркорлик фаолияти билан шуғулланаётган, қўшимча даромад олиб, уни кўрсатмаётган жисмоний шахсларни солиққа тортиш орқали эришиш мақсад қилинган.\nШу маънода Чироқчи туманидаги “Кўктош баракаси деҳқон бозори” масъулияти чекланган жамиятида бир марталик йиғимлар ва кўрсатиладиган хизматлар ҳақи тушуми юзасидан яна бир бор хронометраж ўтказилди. Тадбир вилоят Давлат солиқ бошқармаси ташаббуси билан вилоят прокуратураси, вилоят ички ишлар бошқармаси, “Автотранс” агентлиги вилоят ҳудудий бошқармаси билан ҳамкорликда ташкил этилди.\nТадбир давомида бозордаги барча савдо ва хизмат кўрсатиш объектлари, расталар ва улардаги савдо ўринлари, мол бозорига киритилаётган моллар, машина бозорига киритилган машиналар ва бозор автотураргоҳларига қўйилган автотранспортлар сони хатловдан ўтказилди.\nШундан сўнг, мутасадди ташкилот вакиллари томонидан давлат рўйхатидан ўтмасдан савдо фаолиятини олиб бораётган жисмоний шахсларни якка тартибдаги тадбиркор сифатида рўйхатдан ўтказиш ва хусусий автотранспорт воситасида аҳолига пуллик хизмат кўрсатиб келаётган фуқароларга махсус рухсатнома бериш бўйича ишлар олиб борилди. Натижада эса шу вақтгача умумий кунлик тушуми ўртача 20 миллион сўм, дея ҳисоблаб келинган бозорнинг бир кундаги йиғим қуввати 60 миллион сўмдан кўп бўлиши таъминланди.\nМаълумки, Ўзбекистон Республикаси Президентининг 2018 йил 26 июндаги “Давлат солиқ хизмати органлари фаолиятини тубдан такомиллаштириш чора-тадбирлари тўғрисида”ги қарорига мувофиқ, 2018 йил 1 октябрдан давлат солиқ хизмати органлари хўжалик юритувчи субъектлар фаолиятида ўтказилган хронометраж натижаларига кўра охирги ҳисобот даври учун товар (иш, хизмат)лар реализациясидан камайтириб кўрсатилган тушумни ва ходимлар сонини қайта ҳисоб-китоб қилган ҳолда солиқларни ҳисоблашни амалга ошириш ҳақида талабнома юборади, камайтириб кўрсатиш такроран аниқланганда, ушбу ҳаракатлар солиқ тўлашдан бўйин товлаш сифатида малакаланади. Бу ҳолатда ҳужжатлар тегишли чоралар кўриш учун прокуратура органларига юборилади.\nШундай экан, жамият мутасаддилари ушбу масалага алоҳида эътибор қаратиб, зиммаларидаги вазифаларни ўз вақтида рисоладагидек адо этсалар мақсадга мувофиқ бўлар эди.\nСОЛИҚ ХОДИМИ – ИНСОФЛИ ТАДБИРКОР КЎМАКЧИСИ\nБугун мамлакатимизда амалга оширилаётган иқтисодий ислоҳотлар асосий мазмуни кичик бизнес ва хусусий тадбиркорликни янада ривожлантиришга қаратилган. Соҳа вакили эркин, ортиқча ғов ва тўсиқлардан холи бўлса, турли муаммолар унинг фаолиятига дахл қилмаса, бундай тадбиркордан бемалол юқори натижа кутиш мумкин.\nПрезидентимиз томонидан имзоланаётган тегишли фармон ва қарорларда ҳам тадбиркорлик субъектининг қонуний манфаатини ҳимоя қилиш асосий вазифа қилиб белгилангани ҳам бежиз эмас. Ҳуқуқи кафолатланганига ишонган бизнесмендан эса илғорлик, ташаббускорлик кутиш мумкин.\nВилоят Давлат солиқ бошқармаси ташаббуси билан Қарши шаҳридаги Ихтисослаштирилган автомобиллар бозори савдо комплекслари масъулияти чекланган жамиятида ўтказилган давра суҳбати мавзуси ҳам шу масалага бағишланди. Тадбирда хусусий сектор ривожига қаратилган эътибор, тақдим этилган бисёр қулайлик ва имтиёзлар хусусида маълумотлар берилди.\nМасалан, тадбиркорлик субъектлари фаолиятини текшириш тизими такомиллаштирилиб, уларнинг эркин фаолият юритиши учун барча зарур шарт-шароитлар яратилмоқда. Давлатимиз раҳбарининг 2018 йил 27 июлдаги “Тадбиркорлик субъектларининг ҳуқуқлари ва қонуний манфаатларини ҳимоя қилиш тизимини янада такомиллаштириш чора-тадбирлари тўғрисида”ги фармони бу борадаги ишларни қайта кўриб чиқиш имкониятини туғдирди.\nБундай талаблардан келиб чиқиб, тизимда муқобил ва режадан ташқари текширувларнинг барча турлари бекор қилинди, тадбиркорлик фаолияти соҳасидаги бир қатор лицензияланадиган фаолият турлари ва рухсат бериш тартиб-таомиллари қисқартирилди ҳамда соддалаштирилди. Бу ўзгаришлар эса ишбилармонлик муҳитини юксалтиришга ва мамлакатимизнинг халқаро миқёсдаги рейтинги ошишига ижобий таъсир кўрсатмоқда.\nАйтиш жоизки, ушбу фармоннинг эълон қилиниши тадбиркорлар фаолияти учун жуда муҳим қадам бўлди. Унда тадбиркорлик субъектларини ҳимоя қилишнинг ҳуқуқий механизмларини кучайтиришга алоҳида эътибор қаратилган. Шунга кўра, тадбиркорлик субъектларининг молия-хўжалик фаолияти билан боғлиқ бўлмаган режали текширувлар ҳамда назорат тартибидаги текширувлар бекор қилинди.\nШунингдек, якка тартибдаги тадбиркорларга, фаолиятидан келиб чиққан ҳолда, ҳар бир ёлланган ишчи учун бюджетдан ташқари Пенсия жамғармасига энг кам ойлик иш ҳақининг 50 фоизи миқдорида суғурта бадали тўлаш шарти билан уч нафаргача ишчини ёллаш ҳуқуқи берилгани таъкидлаб ўтилди. Солиқ органи ходими инсофли тадбиркорнинг кўмакчиси бўлиши лозимлиги ҳам қайд этилган.\n- Тан олиб айтиш керак, солиқ идораси тадбиркорларга бугунгидек кўмакчи бўлмаган, - дейди Қарши шаҳрилик ишбилармон Аброр Ҳалимов. - Авваллари бирор хато қилсак, келиб огоҳлантиришарди. Бугун эса ўша хатони қилмаслик ҳақида огоҳлантириб, бизни маълум бир оворагарчиликлардан асраб келишмоқда. Шундай экан, биз ҳам фаолиятимизни янада кенгайтириб, солиқларни ўз вақтида тўлаб, юртимиз ривожига ҳиссамизни қўшамиз.\nТадбир давомида тадбиркорларни қизиқтирган саволларга батафсил жавоб қайтарилди.


ФХХ раҳбари: Россияда "Париж сценарийси" бўйича терактлар режалаштирилганди\n20:48 / 19.05.2016\nРоссия ва Қозоғистон махсус хизматлари ҳамкорлигида Россиянинг йирик шаҳарларида "Париж сценарийси" бўйича амалга оширилиши режалаштирилган терактларнинг олди олинган. Россия Федерал хавфсизлик кенгаши раҳбари Александр Бортников Минскдаги йиғилиш вақтида шу ҳақда маълум қилган.\n"2016 йилнинг февралида қозоғистонлик ҳамкорларимиз билан мамлакат ҳудудидаги шаҳарлар бўйлаб "Париж сценарийси" бўйича терактлар уюштиришни режалаштирган жиноий гуруҳ фаолиятига чек қўйгандик", деган Бортников.\nУнинг сўзларига кўра, бу гуруҳ ўз режаларини бажариб, Сурияга йўл олмоқчи бўлган.\nБундан ташқари, Бортников 2016 йилнинг мартида Афғонистондан Қозоғистон ва Россия ҳудуди орқали Финляндия ҳудудига борувчи муҳожирлар оқими тўсилгани ҳақида ахборот берган.\nУ бугун рўй берган Миср самолёти ҳалокати ҳақида тўхталиб, бу ҳодиса теракт бўлиши мумкинлигини истисно этмаган.\nУ ҳозирча Франция билан ҳаво қатнови тўхтатилмаслиги, аммо агар Мисрда бўлгани каби бу самолёт бортига ҳам портловчи модда ўрнатилгани аниқланса, бу масала кўриб чиқилишини билдирган.\nЭслатиб ўтамиз, 2015 йилнинг 31 октябрида Синайда Россия йўловчи самолёти қулаб тушган ва 224 киши ҳалок бўлганди. Кейинроқ, бу самолётга Шарм-аш-Шайх аэропортида портловчи қурилма қўйилгани маълум бўлди ва Россия Миср билан авиаалоқаларни тўхтатди.\nБМТ бош котибининг Яман бўйича махсус элчиси истеъфога кетди


МТВ раҳбари ўринбосари онлайн-эфирда "олиб қочишга мажбурмиз, нима қиламиз?", деди\nВазир ўринбосари Мақсуд Йўлдошев ўша пайтда қўнғироқ қилган Хуршид исмли шахсга жавоб берар экан, "Обқочишга мажбурмиз энди, нима қиламиз", деган сўзлари тўғридан тўғри эфирга кетди.\nТОШКЕНТ, 18 ноя - Sputnik. МТВ раҳбари ўринбосари онлайн-эфирда "олиб қочишга мажбурмиз, нима қиламиз?", деди. Бу ҳақда "Кун.уз" нашри хабар бермоқда.\n18 ноябр, чоршанба куни Олий Мажлис Қонунчилик палатасининг навбатдаги мажлиси бўлиб ўтиб, унда давлат бюджети ва давлат мақсадли жамғармаларининг 9 ойдаги ижроси кўриб чиқилмоқда.\nТадбир доирасида, депутат Дониёр Ғаниев савол бераётган пайтда мактабгача таълим вазири ўринбосари Мақсуд Йўлдошев камера микрофонини ўчиришни ёддан чиқариб қўйди. Мажлис Youtube орқали жонли эфирга узатилаётган эди.\nМақсуд Йўлдошев катта эҳтимол билан ўзининг саволга жавобини назарда тутганлиги айтилмоқда.\nТОШКЕНТ, 1 дек — Sputnik. Бутунжаҳон соғлиқни сақлаш (БССТ) ташкилоти сентябр ойи бошидан буён коронавирусга чалиниш ҳолатлари камайганини қайд этди. Бу ҳақда брифингда ташкилот бош директори Тедрос Адханом Гебрейесус маълум қилди.\nУнинг изоҳ беришича, бу Европада "жорий этилган оғир, аммо самарали чоралар туфайли" касалланиш ҳолатларининг пасайиши билан боғлиқ.\n"Бу яхши янгилик, аммо биз уни жуда эҳтиёткорлик билан қабул қилишимиз керак", — дея иқтибос келтиради Гебрейесус сўзларидан РИА Новости.\nБССТ бош директори сўзларига кўра, COVID-19 коронавирусига чалиниш ҳолатлари, худди вирусдан ўлим ҳолатлари каби дунёнинг бошқа минтақаларида ҳамон ошиб бормоқда. Ушбу муносабат билан у янги йил байрамлари олдидан масъулиятни намоён этиб, пандемия даврида байрамни нишонлаш қанчалик хавфсиз бўлиши борасида мулоҳаза қилиб кўришга чақирди.\nБССТ янги пандемияга тайёргарлик кўришга чақирди\nСиёсат эмас, илм\nУ шунингдек, коронавирус келиб чиқиши бўйича ўтказилаётган тадқиқотларни сиёсийлаштирмасликка чақирди, Экспертлар ўз фикрларини илм-фанга асослашади.\n"Бизнинг позициямиз аниқ ва қатъий эди. Биз вирус манбаини аниқлаш устида иш олиб боряпмиз, сабаби, бу нарса дунёга унинг генезисини тушунишга ва бўлажак эпидемияларнинг олдини олишга ёрдам беради", - деди у Женевада ўтказилган матбуот-анжуманида.\nАдханомнинг айтишича, БССТ ҳозирда озиқ овқат ва қишлоқ хўжалиги маҳсулотлари ташкилоти ҳамда бутунжаҳон жониворлар саломатлигини сақлаш ташкилотлари билан ҳамкорликда вирус манбаини аниқлаш устида иш олиб бормоқда.\nУшбу масала билан шуғулланаётган халқаро экспертлар жамоаси эса АҚШ, Буюк Британия, Жанубий Корея, Судан ва бошқа мамлакатлар вакиллари киради. Аммо БССТнинг таъкидлашича, жаҳон ташкилотининг айрим аъзолари ҳар нега қарамасдан тадқиқотларни сиёсийлаштиришга уринмоқда.\n"Шу боис, маслаҳатимиз: илтимос, бу масалани сиёсийлаштирманг. Биз илмга асосланган ҳолда, бор имкониятни ишга соламиз", - дея қайд этган у.\nБир кун аввал БССТ коронавирусга чалиниш бўйича тасдиқланган ҳолатлар дунёбўйича бир суткада 564 мингга етганини, 8985 киши вирус қурбонига айлангани ҳақида хабар берган эди.\nДунё бўйича ковидга чалиниш ҳолатлари 61,8 миллиондан ортган, қурбонлар сони 1,4 миллион кишини ташкил қилмоқда.\n11:09 01.12.2020 (Янгиланган 11:10 01.12.2020)\nТОШКЕНТ, 1 дек - Sputnik. Бутунжаҳон соғлиқни сақлаш ташкилоти ҳамда БМТ бош Ассамблеясининг 1988 йилидаги қарорига асосан, 1 декабрь Бутунжаҳон ОИТСга қарши кураш куни сифатида нишонланади.\nFacebook / Айбар Султангазиев\n“Мен шокда”: Бишкек бозорларида 4 соат ичида 5 та ОИВ вирусини юқтирганлар аниқланди\nБутунжахон ОИТСга қарши кураш куни "Халқаро бирдамлик, умумий жавобгарлик" остида ўтмоқда.\n"ОИВ инфекцияси ҳозирги кунда барча мамлакатлар учун глобал муаммога айланган. ОИВ эпидемияси бошлангандан буён 75 миллиондан ортиқ киши у билан билан касалланган. Бу эса ўз навбатида инсон саломатлигига, мамлакатларнинг ижтимоий-иқтисодий ривожланишига ҳамда хавфсизлигига раҳна солаётир. Мамлакатимизда ОИТСга қарши кураш тизими охирги йилларда ўз фаолиятининг барча йўналишларида қатор ютуқларга эришиб келмоқда. Юртимизда ОИВ инфекцияси бўйича эпидемик вазиятда барқарорлашиш кузатилмоқда. Бу эса БМТнинг ОИВ ва ОИТС бўйича қўшма дастурининг дунё миқёсида тан олинган “90-90-90” стратегик мақсадларига эришишида катта аҳамият касб этади", - деган Юлдашев.\nМамлакатда 78 та ОИВ диагностика лабораториялари фаолият олиб бормоқда, улардан 15 таси ОИТСга қарши кураш марказларидаги лаборатория комплекслари ва 63 та туманлараро лабораториялардир. Ушбу лабораторияларда ИФА, иммуноблот, ПЦР, иммунологик, клиник, биокимёвий ва бактериологик текширувлар ўтказилади.\nЎзбекистон ҳукумати томонидан лабораторияларни тест-система ва реагентлар билан таъминлаш учун ҳар йили 8 миллиард сўмдан ортиқ маблағ ажратилмоқда.\nБутунжаҳон ОИТСга қарши кураш куни, юқорида таъкидланганидек, ҳар йили 1 декабрда нишонланади.\nПандемия бизга яна бир бор соғлиқни сақлаш инсон ҳуқуқлари, гендер тенглиги, ижтимоий ҳимоя ва иқтисодий ўсиш каби бошқа муҳим масалалар билан чамбарчас боғлиқлигини кўрсатди. Шунинг учун, бу йил Бутунжаҳон ОИТСга қарши кураш куни шиори “Халқаро бирдамлик, умумий жавобгарлик” деб белгиланди.


Диёр Имомхўжаев: ПФЛ эҳтиёткорлик юзасидан рухсат сўраган\n30 апрель, 2020, 15:07\nЖамоалар ёпиқ тарзида машғулотларга қайтишлари мумкин\nЮртимизда карантин талаблари юмшатилмоқда. Бу эса футбол соҳаси вакилларига ҳам енгиллик бериши мумкин. Футболчилар клуб базасида ёпиқ тарзида машғулотларга киришиши мумкин. ПФЛ вакили Диёр Имомхўжаев ҳам шундай фикрда.\n- Карантин талаблари анча юмшатилаётганидан келиб чиқса, менимча футболчиларнинг ёпиқ шароитда машғулотларга қайтишларига ҳам рухсат берса бўлса керак. Чунки уларнинг ҳам иш жойи билан шартномаси бор, улар ҳам сиз-у биз каби эрталаб ишга бориб, кечки вақт уйига қайтиши мумкин. Бунинг учун биз ҳамон расмий рухсатномани кутмоқдамиз.\nЎзПФЛ эҳтиёткорлик юзасидан айнан ёпиқ машғулот учун рухсат сўраган. Бунинг яхши томони шундаки, биринчи галда базага кираётган ҳар бир футболчини қайтадан тиббий текширувдан ўтказиш мумкин бўлади. Иккинчи томондан, улар ўша базада истиқомат қилади ва вақтинча ташқи муҳитдан узилади, клуб шифокорининг назоратида бўлади. Бунинг учун клубларга расмий рухсатдан ташқари, яна бир қатор масалаларда ёрдам керак бўлади.\nБу ҳаракатларнинг барчаси, албатта, вақтдан ютқазиб қўймаслик учун. Шунинг учун ҳам биз бугун Респубика махсус комиссиясининг хулосасига муҳтожмиз. Яъни, машғулотларни қачондан ва қай кўринишда бошлашимиз мумкин, футбол учрашувларини мухлисларсиз ўтказиб турамизми ёки мухлислар ташрифига ҳам рухсат берилиши мумкинми, рухсат берилса, жамоалар, ҳакамлар, ТВ ходимлари ва ОАВ вакиллари учун алоҳида рухсатнома механизмини шакллантириш мумкинми каби масалалар биз учун долзарб. Чунки, клублар талабидан келиб чиқиб, биз футболчилар тикланиб олишлари учун камида икки ҳафта вақт беришимиз ва шундан келиб чиқиб, янги тақвимни шакллантиришимиз керак бўлади, - дея ёзиб қолдирди Диёр Имомхўжаев телеграмдаги саҳифасида.


Ҳақиқий хабар “Ҳаракат”да ўқилар: Осиё-Тинчокеани Иқтисодий Ҳамкорлиги форумининг XXV саммити масхарабозлик руҳида ўтди ва битди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n15:37 - Ҳақиқий хабар “Ҳаракат”да ўқилар: Осиё-Тинчокеани Иқтисодий Ҳамкорлиги форумининг XXV саммити масхарабозлик руҳида ўтди ва битди\nХабаримиз сарлавҳасининг мазмуни шундай – “Ҳаракат” ОТИҲ саммити шундай руҳда ўтиб, шундай руҳда тугашини аввалдан биларди, шу сабабли, бутун дунёнинг эс-ҳуши 10-11 ноябрь кунлари Вьетнамнинг Дананг шаҳрида ўтаётган шу саммитдан бирон янгилик кутишда бўлса ҳам, биз хатто бу ҳақда ҳеч қандай хабар ҳам бермадик.\nВаҳолангки, Осиё-Тинчокеани Иқтисодий Ҳамкорлиги (ОТИҲ, иинглизча - Asia-Pacific Economic Cooperation, APEC) форуми жаҳоннинг Тинч океанига чиқадиган 21 давлатни бирлаштиради, уларнинг ичида дунёнинг гигантлари АҚШ, Россия ва Хитой бор. Хитойнинг розилиги билан унга ҳатто Тайвань ҳам олинган. Унга кирувчи мамлакатларда дунё аҳолисининг 40 фоизи яшайди, жаҳон Ялпи Ички Маҳсулотининг 54 фоизи ва жаҳон савдосининг 44 фоизи шу давлатларникидир.\nДемак, ҳозир дунёда бўлаётган ўта мураккаб жараёнлар натижасида узоқдан 3-чи жаҳон урушининг шамоллари эсиб келаётгандек сезилаётган пайтда, ОТИҲ форумидан бир нарсалар кутиш тўғридек кўринарди. Лекин,... Ҳамма биладики, ўзбекларнинг “Ҳамма нарса лекиндан бошланади” деган мақоли бор. Биз ўзимизнинг шу мақолга асосландик.\nҲа, ЛЕКИН, шуни унутмаслик керакки, ҳозир ОТИҲнинг гигантлари - АҚШ ва Россия ўртасидаги совуқ уруш СССР замонидагидан ҳам оловли бўлиш арафасига келиб бўлди. Аҳвол шундай экан ОТИҲнинг бу саммитидан бирон нарса кутиш соддалик бўларди.\nСаммит кунлари бутун дунёнинг диққат-эътибори АҚШ ва Россия президентлари Доналд Трамп ва Владимир Путинда эди. Ҳаммани уларнинг қўл бериб кўришишлари, қўлларини қанчалик самимий сиққанлари, бир бирларига қанчалик илжайиб боққишлари, бу икки лидернинг шахсий учрашуви бўлиб бўлмаслиги қизиқтирарди. Бундай учрашув бўлмаслигини, ҳозирги вақтда бўлолмаслигини фақат “Ҳаракат” тушунарди.\nТўғри, Доналд Трампнинг унчалик тушуниб бўлмайдиган сабаблар билан, авваламбор, Владимир Путинга ва умуман Россияга симпатияси жуда кучли. Айнан шу симпатиясини бекитолмаган Доналд Трамп ўтган йилги президент сайловлари кампанияси давридаёқ Россия билан алоқаларни тиклаш ниятида эканлигини айтган эди. Аммо, ҳамма ўқувчиларимиз шуни ҳам билиши керакки, Доналд Трамп сайловларда ғолиб чиқишини башорат қилиб бўлган “Ҳаракат” ўша пайтдаёқ шундай таҳлил берган эди: “АҚШ кучли демократик структурага эга бўлган давлатдир. Бу ерда қонончилик, ижрочилик ва суд системалари бир биридан мустақил. Қонунчилик органи бўлган Конгрессда ҳозир Россия ва Путинга қарши кайфият жуда кучли, демак, Трамп истаса ҳам Россия билан алоқаларни ўзи истаган даражага чиқаролмайди.”\nҲозир ҳамма кўриб турибдики, “Ҳаракат”нинг АҚШдаги сайловолди кампанияси даврида ва ҳозир ОТИҲнинг XXV саммити хусусида қилган башоратлари мутлақо тўғри чиқмоқда. Бир йиллик президентлиги давлрида дунёнинг кўзга кўринган давлатларининг лидерлари билан расмий учрашувлар ўтказиб бўлган Доналд Трамп Россия Президенти билан ҳали расмий учрашув ўтказгани йўқ. Турли саммитлар доирасида Путин билан қўл сиқишиши ёки қисқа вақтлик суҳбатлар қилиши бутунлай бошқа нарса.\nХуллас, ОТИҲнинг XXV саммитида ҳам Доналд Трамп россиялик ҳамкасби билан қўл сиқишишдан, саммит қатнашчилари расмга тушиш учун учун ёки овқат ейиш учун кетаётганларида Путин билан бир деча дақиқалик суҳбатлар қилволишдан нарига ўтолмади.\n“Ҳаракат” турли воқеаларни аввалдан башорат қилабилиш қобилиятини яна бир марта исботлади. Ақли бор ўзбеклар “Бирлик” Партияси ва унинг жарчиси “Ҳаракат”сиз яшаб бўлмаслигини, уларсиз на ўзбек миллатининг, на Ўзбекистон давлатининг келажаги йўқлигини тушунишлари керак. Ўзбек профессорлари қозоқ дворникларидан кам маош олишига тоқат қилиб яшайверишни истайдиган аҳмоқларнинг сони ўзбек миллати ичида ҳозиргидек кўпчиликни ташкил қилар экан, ҳеч қандай келажагимиз ҳам бўлмайди.\n“Бирлик” ва “Ҳаракат”нинг мақсади - ўзбекларни бу аҳволдан олиб чиқиш ва олиб чиқамиз.\nРасмда – ОТИҲ саммити қантнашчилари. Расмни яхшироқ кўриш учун уни курсор билан босинг, ўшанда кўрасиз, бечора Путин ва Трамп яна ёнма-ён.


Ҳозирча фавқулодда ҳолат режими киргизилмайди — Соғлиқни сақлаш вазирлиги | ҚИРҒИЗИСТОН ЯНГИЛИКЛАРИ\nҲозирча фавқулодда ҳолат режими киргизилмайди — Соғлиқни сақлаш вазирлиги\nСоғлиқни сақлаш вазирининг ўринбосари Мадамин Каратаев ҳозирча мамлакатда фавқулодда ҳолат (ФҲ) режими киргизилмаслигини хабар қилди. Бунга қадар Каратаевнинг ҳамкасби, Соғлиқни сақлаш вазирининг яна бир ўринбосари Нурболот Усонбаев республика штабининг йиғинида ФҲ режимини киргизиш масаласи кўриб чиқилишини айтган эди.\nАйни кунда Бишкек мериясидан ҳам ҳозирча ФҲ режими киргизилмаслигини билдиришди. Аммо улар агар санитария нормалари сақланмай, одамлар кўп тўпланишни давом эттириб, ўз навбатида бу шаҳарликларнинг кўпида вирус юқишга олиб келса, унда бу қарор қайта кўрилишини огоҳлантирди.\nФҲ режими киргизилмагани билан айрим чоралар кўрилмоқда — масалан, давлат органлари масофадан ишлаш имкониятини кўриб чиқишни илтимос қилишди. Одамлар кўп тўпланган ерларда назорат кучайтирилади — бозорларда, жамоат овқатланиш жойларида ҳамда бошқа ерларда.\nФҲ режимини киргизиш масаласи COVID-19га чалинган беморлар вафот этган ва юқтириш ҳолатлари кўпайгани сабаб муҳокама қилинмоқда. Бу вазиятлар ФҲ ҳамда ФВ режимлари, жумладан бошқа чекловлар олингандан кейин жуда кўпайиб кетган. Масалан, ўрта статистика бўйича юқтирганларнинг сони кунига 30 кишидан ортмаган бўлса, мазкур режимлар олингандан кейин бу рақам кунига 100-200 кишини кўрсата бошлаган. 26 июнда Соғлиқни сақлаш вазирлиги короновирус 250 одамда топилганини билдирди.\nCOVID-19 аниқланган беморларнинг сони билан бирга тасдиқланмаган коронавиуруси бор пневмония билан хасталанганларнинг сони ҳам ўсмоқда. Масалан, 25 майда тез ёрдам бригадалари ўпка касали билан оғриган 50 беморни қайд қилган. Соғлиқни сақлаш вазирлиги ҳамда ҳукумат чора кўришга мажбур бўлишди — касалхоналардаги ўринларнинг, 118 хизматидаги ходимларнинг ва мобил бригадаларнинг сони кўпайтирилди.\nАввалги мақолаҚирғизистонда коронавирус юқтириб олганларнинг сони 4204га етди\nНавбатдаги мақолаЖээнбеков «Ахборотни манипуляциялаш тўғрисида»ги қонунни қабул қилмаслиги керак — Журналистларни ҳимоя қилиш қўмитаси


Президент Путин оиласидан ажрашди - BBC O'zbek\nImage caption Путин оиласи маданий тарзда ажралганини билдирди.\nРоссия Президенти Владимир Путин ва аёли Людмила Путина никоҳлари хотима топган.\nБу ҳақда Путинлар жуфтлиги пайшанба куни Кремл саройида "Эсмеральда" балетини томошасидан сўнг "Россия 24" телеканали мухбирига берган интервьюда расман маълум қилишган.\n"Биз шундай умумий қарорга келдик- бизнинг никоҳимиз тугади",- деб айтган жаноб Путин.\nШу билан бирга, Владимир Путин ўзининг вазифаси бутунлай омма билан боғлиқлиги ва бу ҳолга ҳамма ҳам дош беролмаслигини таъкидлаган.\n"Бу ҳақиқатдан бизнинг якдил қароримиз бўлди. Бизнинг никоҳимиз тугашига асосий сабаб, биз деярли кўришмаймиз. Владимир Владимирович ишга ўзини бутунлай бахш этган, бизнинг болаларимиз эса энди улғайишди ва улар мустақил ҳаётларини яшашмоқда. Тақдир тақозоси билан, ҳамма ўз ҳаётини яшамоқда, мен омма кўзида бўлишни ҳақиқатда ёқтирмайман. Лекин биз бир умр энг яқин кишилар бўлиб қоламиз. Мен Владимир Владимировичдан доим мени қувватлаб келгани учун миннатдорман",- деган Людмила Путина.\nВладимир Путин ва Людмила Путина 1983 йил 28 июлда турмуш қуришган ва деярли 30 йил бирга яшашди. Уларнинг Мария ва Екатерина исмли икки қизи бор.\nПутиннинг қизлари ҳақидаги расмий маълумотлар жуда кам.\nПутин интервьюсида қизлари ҳақида тўхталиб, "Биз уларни жуда яхши кўрамиз ва фахрланамиз. Улар ҳақиқатда улғайишди ва ўз ҳаётларини қуришди. Фарзандларимиз Россияда катта бўлишди, шу ерда маълумот олишди ва Россияда яшашяпти", деди.\nОхирги пайтлар Владимир Путин оиласи билан оммавий тадбирларда жуда кам кўрингани матбуотда ва одамлар орасида уларнинг муносабати яхши эмаслиги ҳақидаги турли миш-мишларни кучайтирган.\n2007 йил Италияда бўлган матбуот анжуманида мухбирлардан бири Россия Президентидан унинг гимнастикачи Алина Кабаева билан муносабатлари ҳақида сўраган, Путин эса бу гапларда ҳеч бир ҳақиқат йўқлигини урғулаган эди.\nПрезидентнинг матбуот котиби Дмитрий Песков пайшанба кечқурун Путин оиласи берган қарорни тасдиқлади, лекин расмий ҳужжатлар ҳали имзоланмаганини билдирди.\nШунингдек, Песковнинг айтишича, ажримни эълон қилиш атайлаб тайёрланмаган, матбуотда тарқалган миш-мишлар борасида мухбирнинг саволига жавоб берилган холос.\nИнтерфакс агентлигининг "Путин оиласи томоша учун нега айнан "Эсмеральда" балетини танлагани" ҳақидаги саволига матбуот котиби бу балет ғамгин эмас, балки ҳаётийлигини қайд этди.\nFemen ҳаракати қизлари Путин қаршисига кийимсиз чиқишган\nВладимир Путин истеъфога чиққач нима билан шуғулланмоқчи?\nВладимир Путин матбуот анжуманида саволларга жавоб берди\nПартиясиз Путин ким?


Термиздаги йўлбарс болаларига “Тер” ва Миз” деб ном қўйилди\n18:45 / 22.04.2016\nМарт ойининг охирларида интернетда шаҳар кўчаларининг бирида Амур йўлбарсини етаклаб олган кишининг видеоси пайдо бўлиб, кўпчиликнинг ваҳимасига сабаб бўлган. Баъзилар видеодаги шаҳар Тошкент экани, ундаги йўлбарсваччани пойтахтдаги ҳавонот боғида кўрганлигини маълум қилган. Ушбу видео юзасидан “Даракчи” газетасининг 2016 йил, 14 апрель сонида берилган маълумотга кўра, видеодаги йўлбарс етаклаган одам Россиянинг Рязань шаҳридаги “Корона” номли шапито-цирки ходими бўлиб, у ширакайф ҳолда циркка тегишли Амур йўлбарсини етаклаб чиққан экан.\nМаълумот учун: Тошкент шаҳар ҳайвонот боғи илмий-маърифий бўлим бошлиғи Владимир Головоновнинг “Даракчи” газетасига берган маълумотларига кўра, Тошкентда 7та Амур йўлбарси бўлиб, уларнинг бемалол яшаши, кўпайиши учун барча шароитлар яратилган.\nЙил бошида Амур йўлбарслари 6та бўлиб, февраль ойи охирида Москва шаҳри ҳайвонот боғидан 1,5 яшар йўлбарс боласи келтирилган. Йўлбарс боласи Наврўз байрами арафасида келтирилгани боис унга Наврўз деб ном қўйилган.\nУшбу мақолада Термиз шаҳар ҳайвонот боғи директори Чори Сатторовнинг айтишича, Термиз шаҳрида 5та Амур йўлбарси яшайди. Уларнинг бири болалаганда йўлбарсваччаларга “Тер” ва “Миз” номлари қўйилган.


Саид Аҳмад (1920)\nHome icon Бош саҳифа»Кутубхона»Антология»Саид Аҳмад (1920)\nЎзбек адабиётининг етак носирларидан бири Саид Аҳмад Ҳусанхўжаев 1920 йили Тошкентнинг Самарқавд дарбоза маҳалласида зиёли ойласида дунёга келди. Шу ерда ўрта мактабни (1939) битириб, Олий ўқув юртида (1940—1941) таълим олган. Адабиёт дарслари ва тўгаракларида ижодга бўлган ҳаваси ортиб, қўлга қалам ушлаган, вақтли матбуот унинг ижод дорилфунуни бўлган. Саид Аҳмад дастлаб «Муштум» ойномасида, Радио комитетида (1942—1943), «Қизил Ўзбекистон» рўзномаси (1943—1947), «Шарқ юлдузи» ойномасида (1948—1950) ва сўнгги йилларда у Ўзбекистон Ёзувчилари уюшмаси қошидаги наср бўлимига бошчилик қилади. Унинг биринчи ҳикоялар тўплами «Тортиқ» 1940 йилда нашр этилади.\nУруш ва урушдан сўнгги йилларда Саид Аҳмад кўплаб фелъетон, очерк ва ҳикоялар ёзди. «Ер юрак» (1942), «Фарғона ҳикоялари» (1948), «Муҳаббат» (1949) каби тўпламлар нашр этилди. Улуғ Ваган уруши даври воқеаларига бағишланган «Хазина», «Ҳайқириқ», «Раҳмат азизларим» каби ҳикояларида автор урушнинг даҳшатли оқибатларини ҳаяжонли тасвирлайди, уруш қаҳрамонларини улуғлайди.\nАдибнинг ҳикояларида Ойбекнинг психологик тасвир маҳорати, Ғафур Ғуломнинг юмори, Абдулла Қаҳҳорнинг баёндаги лаконизми мужассамдир.\nСаид Аҳмаднинг барча ҳикоялари замонавий мавзуда ёзилган. У ҳикояларида тасвирлайдиган ҳар бир воқеадан фалсафий умумлашма чиқаришга, воқеаларни лирик таъсирчанлик билан ифодалашга, бадиий приёмларнинг хилма-хиллигига эришишга интилди. «Чўл бургути», «Ўрик домла», «Лочин», «Одам ва бўри», «Бўстон», «Тўй боши» каби қатор асарлари Саид Аҳмад ижодида ҳам, ўзбек насрида ҳам янгилик бўлди, Адиб ҳикояларининг бош қаҳрамони ички дунёси бой ва пок бўлган замондошларимиздир. Муаллиф «Тоғ афсонаси», «Зумрад», «Муҳаббатнинг туғилиши», «Кўзларингда ўт бор эди», «Пойқадам», «Алла», «Иқбол чироқлари» асарларида ҳаётий характерлар яратди.\nСаид Аҳмад ҳажвий ҳикояларида тараққиётжмизга тўсиқ бўлаётган ярамас урф-одатлар устидан кулади, янгича маънавий-ахлоқий масалаларни ўртага қўяди. Аксинча, ўзбек психологиясига сингмайдиган, миллийликдан йироқ беватан, бемиллат, янгича урф-одатлар, удумлар устидан ҳам қаҳқаҳа отиб кулади. Унинг «Ханка билан Танка» «Лампа шиша» каби ўнлаб ҳажвиялари шулар жумласидандир. Саид Аҳмад кичик ҳажвий асарлари билан ўзбек радио ва телевидениесида қувноқ миниатюралар театрига асос солган.\nСаид Аҳмад ҳикояларидан аста-секин йирик полотнолар яратишга ўтди. 1949 йилда чоп этилган «Қадрдон далалар» ва «Ҳукм» (1958) қиссалари шулар жумласидандир.\nСаид Аҳмад ҳам қатағонлик зулмининг иккинчи тўлқинига дучор бўлган, лагер азобларини тортган ижодкордир. Ўз таланти ва она халқига садоқат, катта ишонч адибни сўз санъаткори даражасига етказган.\nСаид Аҳмад ўзининг қувноқ, оромбаҳш ҳикоялари ва салмоқли романлари билан ўзбек прозаси ривожланишига катта ҳисса қўшиб келаётган илғор ёзувчидир. У Ўзбекистон халқ ёзувчиси, Ҳамза мукофоти совриндори ҳамдир.


Кураш жаҳонга юз тутмоқда / ADOLAT ижтимоий-сиесий газетаси\nМамлакатимизнинг истиқлолга юз тутиши кўп соҳалар каби миллий курашимизнинг ҳам порлоқ даврини бошлаб берди. Унинг халқаро спорт тури талабларига жавоб берадиган андозалари жорий этилди. Кураш яктаклари, беллашув майдони, ёши ва вазнига оид тоифалар, беллашув вақти, баҳолаш ва бошқа қоидалар ишлаб чиқилди. Кураш бўйича миллий ва халқаро мусобақалар ўтказиш имкони яратилди. Жаҳон мамлакатларида ҳалол, ёнбош, чала, дакки, танбеҳ каби миллий атамаларимиз янграй бошлади.\nЎзбекистон Республикаси Президентининг жорий йил 2 октябрдаги “Кураш” миллий спорт турини янада ривожлантириш чора-тадбирлари тўғрисида”ги қарори ушбу йўналишдаги ишлар кўламини янада кенгайтириш имконини яратди.\nҚарорда кураш миллий спорт турини вояга етмаганлар ва ёшлар ўртасида оммалаштириш, қобилиятли курашчиларни аниқлаш ва саралаш, мураббий ва ҳакамларни тайёрлаш, ўсиб келаётган ёшларни ушбу спорт турига кенгроқ жалб этиш, жамиятда соғлом турмуш тарзини қарор топтириш билан боғлиқ бир қатор вазифалар назарда тутилган.\nБинобарин, қарорда кураш миллий спорт турини янада ривожлантириш учун дастур ишлаб чиқиш, кураш йўналиши бўйича олий ва ўрта махсус касб-ҳунар таълими муассасаларига қабул квоталарини ошириш, жаҳон стандартларига жавоб берадиган “яктак” спорт кийимлари ва “кураш гилам”ларини ишлаб чиқариш, мазкур миллий спорт турини “Умид ниҳоллари”, “Баркамол авлод” ҳамда Универсиада спорт ўйинлари дастурига киритиш белгилаб қўйилди.\nАждодлари полвон ўтган қашқадарёликлар шу кунга қадар кураги ер кўрмаган не-не алпларга бешик бўлган миллий курашимиз йиллар мобайнида сайқалланиб, равнақ топиб келаётганидан хурсанд. Баҳром полвон, Исоқ полвон ва курашчи қизларимиздан Дилшода Ҳазратқулова, Машҳура Мавлонова каби жаҳон чемпионлари вилоятимиздан етишиб чиққан.\nВоҳамизда спортнинг ушбу турига қизиқувчилар ва тажрибали мураббийлар етарли. Бизнинг коллежимизда ҳам ёш полвонларга машғулот олиб бориш учун барча шароитлар яратилган. Ёшларимиз мунтазам шуғулланиши учун кенг имкониятлар мавжуд. Кураш яқин вақт ичида олимпиада ўйинлари таркибига киритилиши билан сайёрамиздаги энг оммавий спорт туридан бири бўлиб қолиши учун барча чораларни кўраяпмиз.\nУмуман олганда, давлатимиз раҳбарининг ушбу қарори айни вақтида эълон қилинди. Зеро, кураш давлатимизни дунё халқларига тез танитади, юртдошларимиз кўнглига ғурур ва ифтихор бағишлайди.\nҚарши Олимпия захиралари коллежи директори, “Адолат” СДП фаоли


Даниэл Алвес: «Кройффга ҳурматни ифодалаш учун унинг ўлимни кутиш шарт эмасди» » Скачать музыку бесплатно новинки музыки 2016-2017\nКомментариев: 0 Просмотров: 255 Дата: 4-04-2016, 15:52 Каталониянинг «Барселона» клуби ҳимоячиси Даниэл Алвеш Йоҳан Кройффнинг ўлимига нисбатан кўрсатилган эътибор борасида гапириб ўтди. «Ўйлашимча, буюк футболчи ва мураббийларни ҳурмат қилиш учун уларнинг ўлими кутиб ўтиришнинг ҳожати йўқ. Буни яхшиси Кройфф ҳаётлигида қилиш тўғрироқ бўларди. Айнан Кройфф «Барселона»даги ҳақиқий қайта қурилиш даврининг бошловчиси саналади. Унинг бу жараёндаги ўрни беқиёс. «Камп Ноу»да унга кўрсатилган эътибор Кройффнинг «Барселона»га қилган хизматлари олдида ҳеч нарса эмас, — дейди Алвеш. - деб хабар бермоқда Stadion.uz нашри.


15 сентябрь, 2019, 13:13 1090\nКападзенинг рамзий терма жамоасидан кимлар ўрин олди?\nЎзбек футболида ўзига яраша из қолдира олган Тимур Кападзе фаолияти давомида кўплаб ютуқларга ва муваффақиятларга эришди. Очиғи, унинг футболчилик фаолияти ёрқин хотираларга шу қадар бой бўлдики, бунга фақат ҳавас қилиш мумкин. Шу боис Кападзенинг фаолиятини футболчи бўлишни истаган ёшларга намуна қилиб кўрсатса арзийди.\nМиллий терма жамоамиз сафида 119 та ўйин ўтказган собиқ футболчи фаолияти мобайнида «Нефтчи», «Пахтакор», «Бунёдкор», «Инчхон Юнайтед» (Ж.Корея), «Шаржа» (БАА), «Актобе» (Қозоғистон) ва «Локомотив» клубларида самарали тўп сурганини яхши биламиз.\nУмуман олганда, Тимур Тоҳирович, фаолияти давомида терма жамоа ва клубларда кўплаб футболчилар билан бирга ўйнаган ва шу билан бирга бир қанча тажрибали мутахассисларнинг қўли остида тўп сурган. Шуларни инобатга олган ҳолда Кападзе Sports.uz сайти учун ўзи билан бирга ўйнаган футболчилардан иборат рамзий терма жамоасини тузиб чиқди.\nДарвобазон: Игнатий Нестеров.\nҲимоячилар: Анзур Исмоилов, Гочгули Гочгулиев (Туркманистон), Виталий Денисов, Самат Смаков (Қозоғистон).\nЯрим ҳимоячилар: Одил Аҳмедов, Сервер Жепаров, Миржалол Қосимов, Леонид Кошелев.\nҲужумчилар: Максим Шацких, Александр Гейнрих.\nБош мураббий: Боб Хоутон (Англия)


Шаҳрихонда 41 миллион 757 минг сўм миқдоридаги алимент қарздорлик тўлиқ ундириб берилди\nМажбурий ижро бюроси Андижон вилоят бошқармаси, унинг шаҳар, туман бўлимлари томонидан алимент билан боғлиқ ижро ҳужжатлари ижросини таъминлаш борасида зарур ишлар олиб борилмоқда.\nЖумладан, алимент тўлашдан бўйин товлаб юрган шахсларга нисбатан тегишли чоралар кўрилмоқда.\nФуқаролик ишлари бўйича Андижон туманлараро судининг ижро ҳужжатига асосан алимент буйича қарздор Н.Қосимовдан собиқ турмуш ўртоғи З.Қосимова фойдасига уч нафар фарзандининг моддий таъминоти учун ҳар ой топган даромадининг 3/8 қисми миқдорида алимент ундириш кўрсатилган. Бироқ, Н.Қосимов алимент тўлаш бўйича мажбуриятларини ўз вақтида бажармасдан келганлиги оқибатида қарздорлик миқдори 41 миллион 757 минг сўмга етган.\nМажбурий ижро бюроси Шаҳрихон туман бўлими ижрочилари томонидан қарздорга алимент тўловларига бефарқлик билан қараш, болаларини таъминотсиз қолдириш қонунда белгиланган тартибда жавобгарликка тортилишига сабаб бўлиши ҳақида тушунтирилган.\nОлиб борилган тушунтириш ишлари ва ижро ҳаракатлари натижасида қарздор Н.Қосимов 2020 йилнинг якунига алиментдан бўлган барча қарздорлигини бартараф этди. Яъни у жами 41 миллион 757 минг сўм алимент пулини тилхат асосида З.Қосимовага топширди.


ЯНГИ ЙИЛ ТАБРИГИ | BUXVSSB.UZ\n← АҲОЛИ САЛОМАТЛИГИГА ҚАРАТИЛГАН ЮКСАК ЭЪТИБОР\nБухоро туманидаги ишлар ўрганилди →\nҚадрли дўстлар, элимизга сидқидил хизмат қилиб келаётган азиз шифокорлар, соҳамизнинг барча ходимлари!\nБарчангизни кириб келаётган Янги йил байрами билан вилоят соғлиқни сақлаш бошқармаси номидан ва шахсан ўз номимдан самимий қутлайман, сизларга мустаҳкам соғлик, оилавий бахт, ишларингизга муваффақият тилайман.\nКечагина мамлакатимиз Президенти Олий Мажлисга қилган мурожаатномаларида ўтаётган йил ҳақида хулосаларини ва келгуси йилда қилинажак ишларни батафсил баён қилиб бердилар. Қалбимиздан чуқур ўрин олган бу мурожаатнома байрам арафасида барчага кўтаринки руҳ бахш этди. 2021 йил – Ёшларни қўллаб-қувватлаш ва аҳоли саломатлигини мустаҳкамлаш йили деб эълон қилинди.\nЁшлар ва аҳоли саломатлиги масаласи бир-бири билан узвий равишда боғлиқдир. Ватан тараққиётини, тақдирини шу икки нарса ҳал қилиши бугунги кунда аён бўлиб қолди. Шунинг учун ҳам муҳтарам Президентимиз бу хусусда алоҳида тўхталдилар ва келгусида қилинадиган ишларни белгилаб бердилар.\nЯнги йил остонасида туриб, албатта, ҳар биримиз ўтган йилга – ортимизга назар соламиз. Нималарга эришдик ва нималарни йўқотдик? Эришилган ютуқлар ўзимизга маълум, аммо ўтаётган йил бир глобал муаммо билан дунё халқлари, жумладан, бизнинг халқимиз ҳаётида ўчмас из қолдирди. Бу коронавирус пандемиясидир. Гарчи юртимизда бу офат айрим давлатларга қараганда кам талофот билан кечган бўлса-да орамиздан биз билган, таниган қатор инсонларни шафқат қилмай олиб кетди. Бу бизга катта ҳаётий сабоқ бўлди. Шуларни ўйлар эканмиз, инсон умри ва соғлиги нақадар азиз, қимматли неъмат эқанлигига, уни қадрлаш ва асраш зарурлигига амин бўламиз. Пандемия пасайди, аммо ҳали тугагани йўқ. Эндиги вазифамиз тажрибадан хулоса чиқариб, саломатлик учун нимаики зарур бўлса, сўзсиз бажаришдир.\nАҳоли саломатлигини мустаҳкамлаш борасидаги асосий вазифалар Президентимиз мурожаатномасида чизиб берилди. Бу борада, айниқса, соғлиқни сақлаш тизими ходимларининг олдида шарафли ва улуғвор вазифалари турибди.\nАввало, оналар ва болалар саломатлигини муҳофаза қилиш, шифокорларнинг билим ва малакасини ошириш, тиббиётга янги технологияларни олиб кириш, «Қишлоқ шифокори», «Оила шифокори» тиббий хизмат усулларини жорий этиш, бирламчи тиббий хизмат имкониятларини юқори даражага кўтариш энг биринчи вазифаларимиздандир. Вилоятимизда ҳам бу борада залворли режалар белгиланган.\nМана шу ишларни муваффақиятли амалга ошириш йўлида барчамиз камарбаста бўлиб, бир ёқадан бош чиқариб, фидойилик кўрсатишимиз лозим. Ўзбекистон халқи ёрқин келажак, улуғ мақсадлар сари интилмоқда. Бу йўлда ҳеч сабаб, ҳеч қандай куч бизга тўсиқ бўлолмаслигини биламиз.\nАзиз юртдошлар, қадрли ҳамкасблар! Яна бир марта сизларни, сиз орқали оила аъзоларингизни Янги йил байрами билан муборакбод этар эканман, юракдаги эзгу ниятларимиз, олдимизда турган вазифалар тўла амалга ошиши учун сизларга мустаҳкам соғлик, куч-қувват ва омад тилаб қоламан.\nвилоят ҳокимлиги соғлиқни сақлаш бошқармаси бошлиғи.


Сулола. Долимовлар шажараси. “Укангга яхшироқ ўргатсанг бўлмайдими?..” — Shosh.uz | Nafaqat Toshkent haqida…\nБош саҳифа » Сулола » Долимовлар шажараси » Сулола. Долимовлар шажараси. “Укангга яхшироқ ўргатсанг бўлмайдими?..”\nСулола. Долимовлар шажараси. “Укангга яхшироқ ўргатсанг бўлмайдими?..”\nЎтган асрнинг 40-50-йиллари бошларида Сағбондаги Долимбекнинг кичкина ҳовлисида тўрт нафар олий маълумотли доктор-шифокор яшар эди. Улар: Зиёдбек, Султонбек амакиларим, Жўрахон келинойим (Султонбек амакимнинг хотинлари) ва Фотима аммам. Ўзбекнинг оиласи катта, боласи кўп, эски шаҳарда аҳоли зич, тиббий хизмат ночор аҳволда – шўролар даврида ҳамма соҳада ҳам шаҳарнинг ўзбеклар яшайдиган қисмида аҳвол шундай эди. Шунинг учун узоқ-яқин маҳаллалардан нажот сўраб келувчилар жуда кўп эди. Машъум 20-30-йилларда Долимбек, Комилбек, Каримбек буваларимизни “халқ душмани”, “миллатчи”ликда айблаб, адам ва амакиларимиз, тоғаларимиз бошига бўҳтон тошларини ёғдирган, ишдан, ўқишдан ҳайдалишларига бош-қош бўлган Сағбон ва қўшни маҳалладошларига кечани кеча, кундузни кундуз демай, тиббий ёрдам кўрсатишар, шифохоналарга жойлаштиришар, уларнинг қилмишларини ҳеч вақт юзига солишмас, уларнинг дилини оғритишмас экан. Долимбек отам ҳамма вақт кўп такрорлайдиган сўзлари бор эди: “Яхшиликка яхшилик – инсон иши, ёмонликка яхшилик – мард иши”. Фарзандлар бу нақлга ҳаммавақт амал қилишар эди, шекилли. Ўша вақтларда Тошкент давлат университетига ҳамда Тошкент давлат Тиббиёт институтига маҳалладошларимиздан ўқишга кириш учун ёрдам сўраб келишса ёки ўқиётганлар бирор фандан ўта олмаса, кўп ҳолларда стипендия ололмай иқтисодий қийин аҳволга тушиб қолишса, уларни ҳеч қачон ноумид қилиб жўнатишмас, иложи борича уларга ёрдам беришар экан. Чунки улар ўқишда, ишда ҳар қанча қаттиққўл, жиддий бўлишмасин, ўз она-халқига нисбатан ҳеч қачон гина-кудурат сақлаган эмаслар. Маҳалладошларининг бундай қилмишларини жаҳолатдан, илмсизликдан, ночорликдан ва айниқса ўлим салтанати олдидаги қўрқувдан деб билишар эди. Дарҳақақат, бечора ўзбек халқи отани-болага, акани-укага душман қилган болшевиклар, оқ ва қизил империя қўлида 130 йил қўғирчоқ бўлди. Бундай жадидона қарашлар Долимбек фарзандларининг ота-бобаларидан, қариндош-уруғларидан қолган улуғ мерос эди.\nМаълумки, “Долимов” фамилияси “Абдуллаев”, “Каримов”, “Олимов”, “Комилов” каби фамилияларга нисбатан анча кам учрайди. Мен ўзим университет қабул комиссиясида бир неча ўн йиллар ишлаб, абитуриентлар орасида бирорта “Долимов” фамилияликни учратмадим. Сағбон маҳалламизда бизнинг оиламизга ҳеч бир алоқаси бўлмаган Долимов фамилияли бир оила бор экан (буни кейинроқ билиб қолдим). 40-йилларнинг охири ва 50-йилларнинг бошларида шу оиладан чиққан Азиз Долимов ТошМИда ўқиган ва баъзи ҳолларда, қийналиб қолса, (ўзи анча билимли талабалардан бўлган экан) “Султон Долимовнинг укасиман” деб, баҳо олиб юрар, бир маҳалладан бўлгани учун домлалар ишонишар экан. Кунларнинг бирида эски профессорлардан домласи Б.А.Стекольников ўша вақтларда даволаш факультети декан муовини амаким С.Долимовга:\n– Укангга яхшироқ ўргатсанг бўлмайдими, икки семестрдан бери сенинг номингни айтиб баҳо олади, — дебди.\n– Қайси укам, Борис Абрамович?\n– Азиз Долимов-да!\n– Яхши айтдингиз, Борис Абрамович, мен албатта яхшилаб тушунтириб қўяман, — дебди.\nАлбатта, бу гаплардан кейин Султон Аминович ўз табиатига яраша Азиз Долимовни деканатга чақириб, қаттиқ танбеҳ берган экан. Бу ҳақда Азиз аканинг ўзи ҳам бир неча марта гапирган эди. Кейинчалик Султонбек амаким имтиҳон сессияси вақтларида уни деканатда олиб қолиб, овқатлантирар, яхши ўзлаштира олмаган мавзуларни тушунтирар, қўшимча китоблар берар, шу тариқа маҳалладошларига ўқиш жараёнида ҳам ёрдам берар экан. Азиз ака ТошМИни тугатиб, узоқ йиллар талабалар шаҳарчасидаги 32-поликлиникада терапевт-шифокор, С.Раҳимов (Олмазор) тумани ҳарбий комиссариатида бош шифокор бўлиб ишлади, у одам билан кўп учрашишга, муомалада бўлишга тўғри келди. Чунки факультетимиз талабалари, “Чимбой” маҳалламиз аҳолиси ҳам шу поликлиникада даволанар эди. Йиллар ўтиб, Султонбек амаким вафот этиб, уларнинг қабрларига тупроқ тортаётганимизда, Азиз ака қўлимдан кетмонни олиб, “Туғишганимдан ҳам афзал акам эдингиз, жойингиз жаннатда бўлсин, Султонбек ака!” деб ҳўнграб йиғлаб, қабрга тупроқ торта бошлади, таъзия кунлари ҳам биз билан бирга бўлди. Азиз ака Долимов вафотидан кейин қизлари Моҳира Долимова отасининг ўрнида 32-поликлиникада терапевт лавозимида ишлаб келмоқда.\nБиз яшаган Сағбон, 24-охири берк кўчадаги Долимбек қурдирган 29-ҳовли гир айланган иморатдан иборат бўлиб, унинг асосий қисми (ошхона қисми жигарранг туника эди) оқ туника билан ёпилган эди. У вақтларда Эски шаҳарда оқ туника билан ёпилган уйлар у ёқда турсин, умуман, жигарранг туникали уйлар ҳам жуда кам бўлиб, асосан лой томли уйлар бўлар эди. 40-50-йилларда ҳам Тошкентнинг Эски шаҳар қисмига водопровод кириб келмаган, канализация тўғрисида гап ҳам бўлиши мумкин эмас эди, ҳамма Кайковус ариғи тармоқларидан сув ичар эди. Баъзи маҳаллалар Кайковус ариғидан анча узоқ бўлиб, қаҳратон қиш, ёғингарчилик кезлари сув ташиш жуда оғир кечар эди. Уйимизнинг томи оқ туника бўлгани учун ҳамма қўни-қўшнилар, айниқса, ёғингарчилик, эрувчанлик мавсумларида бизнинг уйимиздан сув ичишар эди. Уч тарнов тагига кенг қилиб пишиқ ғишт терилган бўлиб, катта-катта бочкалар қўйилган, пешайвон устунларига катта-катта ёғлоғилар осиғлиқ бўларди, тарнов тагида кир-пир, қўл-оёқ ювиш қатъий ман этилган эди. Эрталабдан бочкалар тиниқ сув билан тўлиб турар, кечгача сувга келувчиларнинг кети узилмас эди. Бочкалар ёзда тозалаб, олиб қўйилар эди.\nЎша 40-50-йилларда ҳовлимизда тўрт нафар шифокор бўлгани учунми, билмадим, ҳар ҳолда, маҳалламизда фақат бизнинг хонадонда телефон бўлар (район ижроия қўмитасидан ҳовлимизга ўтказилган эди), у уйда эмас, ҳамма вақт пешайвонга қўйилган бўлиб, маҳалла-кўй эркин фойдаланар эди. Баъзи бир халқ эҳтиёжи учун энг зарур ташкилотларнинг телефон рақамлари ёзилган дафтар ҳам бўларди. Эшигимиз кечаси соат 12-1 гача очиқ бўлар эди. Баъзан кечаси ҳам безовта қилишар, лекин ҳеч бирлари норозилик аломатини билдиришмас эди. Шу тариқа, Долимовлар маҳалла-кўй аҳли ўртасида ҳам катта ҳурмат-эътиборга эга эди.\nТошкент, «Академнашр», 2015\nPrevious Этногенез узбекского народа в период Тюркского каганата\nNext Турк султони, рус императори ва Буюк Британия бош вазири билан кўришган тошкентлик қози\nСулола. Долимовлар шажараси. Тўйлар ва йўқотишлар\nСулола. Долимовлар шажараси. 20-30-йиллар\nСулола. Долимовлар шажараси. Тошмуҳамедов Тўлаган Расулович\nPost Views: 274 Тошмуҳамедов Тўлаган Расулович – Зоҳида аммам ва Тошмуҳаммад поччанинг энг катта ўғли, …\nPingback: "Горький билан бир йилда туғилганман". Сулола. Долимовлар шажараси | Shosh.uz


НЕЧУН КАБУТАРЛАРНИ ЯХШИ КЎРАМАН? « Ўзбекистон Халқ Ҳаракати\n03 August 2020 - 20:51\nЎйлаб қарасам, шу кунларда Русиянинг Масков, Питер, Хабаровск ва бошқа шаҳарларида анана тусини олган “Каптарларга дон бериш” Ҳаракатини биз чорак аср илгари Истанбулнинг Боязид майдонида бошлаб юборган эканмиз.\nЎтган куни менда яна ўша эски иштиёқ уйғониб, “Каптарларни дон билан сийлаш” ниятида шаҳарга чиқмоқчи бўлдим…\nУйдан чиқдиму қаерга боришни билмай остонада қотиб қолдим…\nАхир, Тошкентдай шаҳри азимда каптарларга дон бериш мумкин бўлган биронта майдон йўқ экан. Умуман, бизда Майдон дейишга арзигулик ернинг ўзи мавжуд эмаскан. Жуда аламим келди.\nНега Истанбул, Масков, Пориж, Лондун, ҳатто ёнимиздаги қадимий Хужанд шаҳарларидаги майдонларда Аллоҳнинг бу гўзал мавжудотлари инсонларнинг оёқлари остида ўралашиб, бошлари устида бемалол парвоз қилишади-ю биз фақирлар бундай ажиб манзарадан мосувомиз?!\nБизнинг на майдонларимиз бор, на кабутарларимиз!\nКабутарлар бор шаҳарларда барака бўлади, дейишади. Наҳотки, бизни буткул Барака тарк этди?!\nЭҳҳ, Темур Кўрагон ҳазратлари, мени афу этингу аммо сиз катта хато қилдингиз!\nЎшанда Анқарага, қондош биродарингиз Боязид изига қараб от чоптирмай, Московияга қараб юриш қилиб, ўша ерни босиб олганингизда ҳозир ворисингиз Шавкат Миромон ўғли Кремл саройида қўр тўкиб, тахтингизда ўтирган, каминаи камтарин эса Саройингиз остонасидаги Қизил майдонда жонажон кабутарларга дон сепиб, савобини сизга бағишлаб, ҳаққингизга хайрли дуолар қилиб юрган бўлармидик?!\nЭэҳҳҳ, Кўрагон ҳазратлари, нега Масковияни ботқоқлик, деб пастга уриб, назарга илмадингиз? Шундай қилмаганингизда бугун миллионлаб Туркистон аҳли бир бурда нон илинжида тўда-тўда, оқим-оқим бўлиб Русияга қараб “мардикорлик юриши”га чиқишмас эди. Амалдорларимиз Масковга қарам бўлишмасди. Кўзлар Кремлга қараб жавдирамас эди…\nМиллатимиз Майдонсиз ва Кабутарсиз қолиб, Баракадан мосуво бўлмас эди!\nМен эсам шу онда Кабутарларга дон бериш бахтини туйиш учун Истанбулдаги Боязид майдонида пайдо бўлишни орзу қилмаган бўлардим…\nОҲ, МЕНИМ МУЛКИ ТАЛАНГАН, МАРДЛАРИ МАЙДОНСИЗ, МАЙДОНЛАРИ МАРДОНСИЗ ҚОЛГАН ОНА ТУРОНИМ!\n(Дипнот: Сурат 1993 йил баҳорида Истанбулнинг Боязид майдонида олинган)


Фернандо Йерро "Реал" бош мураббийи бўлиши мумкин\n6 июнь, 2018, 18:55\nФернандо Йерро Мадриднинг "Реал" клуби бош мураббийи бўлиши мумкин, дея хабар беради испан ОАВ. Аввалроқ у ушбу жамоада футболчилик фаолиятини юритган.\nИспаниялик мутахассис "қироллик клуби"нинг ушбу лавозимга асосий номзодларидан бири бўлиб турибди. Бунгача мадридликлар Маурисио Почеттино, Юрген Клопп, Йоахим Лёв, Массимилиано Аллегри сингари номзодларни ўрганиб чиқишди, бироқ келишувга эриша олишмади.\nЭслатиб ўтамиз, Йерро 2014/15 мавсумда "Реал"да Карло Анчелоттининг ёрдамчиси сифатида фаолият юритган. Кейинроқ "Овьедо" жамоасида бош мураббий, "Малага"да бош менежер бўлиб ишлаган. Ҳозирда у Испания терма жамоаси спорт директори ҳисобланади.


Ўзбекистон журналистларининг касб этикаси кодекси – mulkdor.com\nЎзбекистон журналистларининг касб этикаси кодекси\nJuly 22 2019, 05:07 Инсон ҳуқуқлариЭълонлар\nИнсон манфаатлари, ҳуқуқ ва эркинликлари олий қадрият ҳисобланган демократик жамиятни сўз ва ахборот эркинлигисиз тасаввур этиб бўлмаслигини эътироф этиб, биз — Ўзбекистон Журналистлари мазкур касб этикаси кодексини (кейинги ўринларда – Кодекс) қабул қилдик.\nКодекс Инсон ҳуқуқлари умумжаҳон декларацияси (БМТ Бош Ассамблеяси, 1948 йил), Журналистикада касб этикаси халқаро принциплари (ЮНЕСКО, 1983 йил), Журналистлар одоб-аҳлоқи принциплари халқаро декларацияси (Халқаро журналистлар федерациясининг конгресси, 1954 йил) ва Ўзбекистон Республикаси Конституцияси ҳамда қонунчилиги инобатга олинган ҳолда ишлаб чиқилди.\nКодекс журналистлар ва барча оммавий ахборот воситалари ходимлари ўз касб мажбуриятларини бажаришда риоя этиши шарт бўлган маънавий-ахлоқий йўналишларни белгилайди.\n1.ЖУРНАЛИСТНИНГ КАСБ МАЖБУРИЯТИ\nҲаққонийлик, холислик, адолат, фикрлар хилма-хиллиги ва инсон ҳуқуқларига ҳурмат Ўзбекистон журналистлари фаолиятининг асосий қоидаси ҳисобланади.\nЖурналист ўзининг сўз ва ахборот эркинлигини таъминлаш йўлидаги фаолияти жамият олдидаги бурчи экани ва унинг материаллари жамият манфаатларига хизмат қилиши кераклигини тўлиқ англайди.\nЖурналист Ўзбекистоннинг амалдаги қонунлари ва халқаро ҳуқуқ нормаларига асосланиб иш олиб боради, медиа маконда ижтимоий масъулият муҳитини яратган ҳолда соҳада ўзини-ўзи бошқариш тизимини вужудга келтириш ва мустаҳкамлашга муносиб ҳисса қўшади, журналист обрў-эътибори ва шаънини ҳимоя қилади.\n2. ЖУРНАЛИСТНИНГ ИЖТИМОИЙ МАСЪУЛИЯТИ\nЖурналист жамият учун ахборот тўплаши, тайёрлаши, тарқатиши, шунингдек фуқароларнинг ўз фикрларини билдиришлари учун эркин майдон яратади.\n3. БЕТАРАФЛИК ВА ХОЛИСЛИК\nЖурналист бетараф бўлиши, воқеа-ҳодисаларни холисона ва ҳаққоний ёритиши, муомала маданияти ва очиқлик тамойилларига амал қилади.\nЖурналист ўз касб мажбуриятларини бажаришда ахборот олишнинг қонунга зид усулларидан фойдаланмаслиги (қўрқитиш, таъмагирлик, товламачилик, иғвогарлик, мукофот ваъда қилиш ёки одоб-ахлоқ нормаларига зид бошқа усуллардан фойдаланиш), шунингдек ўз хизмат ваколатларидан шахсий мақсадлари йўлида фойдаланмайди.\nЖурналист ҳар қандай шароитда ҳам ёлғон ахборот эълон қилмаслиги, далилларни бузиб кўрсатмаслиги ва ижтимоий аҳамиятга эга ахборотни атайлаб яширмайди.\n4. АХБОРОТНИНГ ИШОНЧЛИЛИГИ\nЎзи тарқатаётган ахборотнинг ишончлилигини текшириш ва холис ахборот тақдим этиш журналистнинг мажбуриятидир. Журналист ҳаққонийлигига ишонч ҳосил қилган ахборотнигина тарқатади ва шарҳлайди (камида иккита мустақил манба орқали ахборотни текшириб кўриши тавсия этилади).\nИшончсиз ва далилларга асосланмаган ахборот тарқатган тақдирда журналист зудлик билан ўз хатосини тан олиши, узр сўраб, хатосини тузатиш чорасини кўради.\nЖурналист фикр ва нуқтаи назар хилма-хиллигини ҳурмат қилади.\n5. АХБОРОТ МАНБАИ ВА УНИНГ МАХФИЙЛИГИ\nЖурналист жисмоний ёки юридик шахсларнинг ахборот тақдим этишни рад этиш ёки тақдим этишдан тийилиш ҳуқуқини тан олади.\nЖурналист ахборот манбаининг рухсатисиз маълумотларни ошкор қилмаслиги, ахборотдан ғаразли ёхуд учинчи шахс манфаатларини кўзлаб фойдаланмайди.\nЖурналист махфий йўл билан олинган ахборот манбаига нисбатан касб сирини сақлайди. Журналистдан ахборот манбани ошкор этишга мажбурлашга ҳеч кимнинг ҳаққи йўқ.\n6. МИЛЛИЙЛИК ВА МАЪНАВИЯТ\nЖурналист қандай мавзуга қўл урмасин миллий ўзига хослик, миллий маънавият ва ахлоқий қадриятларга, шу билан бирга бошқа миллат ва элатларнинг урф-одат ва маданиятига нисбатан ҳурмат сақлайди. Материални тарқатишда адабий тил қоидаларига амал қилади.\nЖурналист ҳеч бир халқ ва элатнинг миллий, диний ёки ирқий камситилишига йўл қўймайди.\nЖурналист мамлакатнинг ахборот маконидаги нуфузи ва жаҳон ахборот майдонидаги имижига путур етказмасликка интилади.\n7. ШАХСИЙ ҲАЁТГА ҲУРМАТ. ШАХС ШАЪНИ ВА ҚАДР-ҚИММАТИНИ ҲИМОЯЛАШ\nЖурналист одамларнинг шахсий ҳаёт дахлсизлиги ҳуқуқини ҳурмат қилади. Шахс шаъни ва қадр-қиммати камситилишига йўл қўймайди.\nЖурналист одамларнинг шахсий ҳаёти ҳақидаги маълумотларни фақат уларнинг розилиги ва ҳужжатларнинг сир сақланишига риоя қилган ҳолда эълон қилади.\nЖурналист ноқонуний йўл ва номақбул воситалар ёрдамида одамларнинг шахсий ҳаёти ҳақида ахборот тўплаш, овоз ёзиб олиш ва материаллар тўплаши мумкин эмас.\nЖурналист жиноий ишни ёритувчи материални тайёрлаётганида айбсизлик презумпциясига амал қилади.\nЖурналист ўз фаолиятида плагиатга йўл қўймайди. Плагиат (кўчирмакашлик) ҳеч бир ҳавола кўрсатмай ўзга манбанинг матни, овози, кадри ҳамда тасвирини ўзлаштириб олишдир.\nЖурналист бошқа оммавий ахборот воситалари ва журналистлар муаллифлигидаги материаллардан фойдаланганида ёки уларга мурожаат қилганида аниқ манбани кўрсатишга бурчлидир.\n9. ЖУРНАЛИСТЛАР БИРДАМЛИГИ\nЖурналистлар касбий бирдамлик талабларига риоя қиладилар. Журналист профессионал обрў-эътиборига путур етказадиган ва ижтимоий бурчига зид бўлган ишларга қўл урмайди, оммавий ахборот воситаларидан ғаразли мақсадларда ва ҳамкасблари ўртасида келишмовчиликлар келтириб чиқариш йўлида фойдаланмайди.\nПрофессионал фаолияти учун таъқиб остига олинган журналист журналистлар бирдамлиги туйғуси ва принципларидан келиб чиққан ҳолда ҳамкасблари ҳимоясида бўлади.\n10. ОММАВИЙ АХБОРОТ ВОСИТАЛАРИ БЎЙИЧА ЖАМОАТЧИЛИК КЕНГАШИ\nЖурналист касб этикаси талаблари ва меъёрлари бузилиш ҳолатларини кузатиш, таҳлил қилиш ва тегишли хулоса чиқариш мақсадида оммавий ахборот воситалари бўйича Жамоатчилик кенгаши тузилади.\nЖамоатчилик кенгаши низоми Ўзбекистон Журналистлари ижодий уюшмаси конференциясида тасдиқланади.\nЖамоатчилик кенгаши етти кишидан иборат таркибда беш йиллик муддатга Ўзбекистон Журналистлари ижодий уюшмаси конференциясида сайланади.\n— миллий ва хорижий оммавий ахборот воситаларида эълон қилинган (тарқатилган) материалларни журналистнинг касб этикаси меъёрлари нуқтаи назаридан ўрганади, таҳлил қилади, баҳолайди, хулоса чиқаради;\n— журналистлик фаолияти билан боғлиқ баҳсли ҳолатларга ойдинлик киритилишида ёрдамлашади;\n— Кодекс меъёрларига риоя этилмаслик ҳолатлари юзасидан тақдим этилган мурожаатларни кўриб чиқади ва қарор қабул қилади;\nжурналист касб этикасига тааллуқли бошқа масалаларни жамоатчилик эътиборига ҳавола этади.\nКўриб чиқилган масалалар юзасидан Жамоатчилик кенгашининг қарори Оммавий ахборот воситаларида чоп этилади.\nЖамоатчилик кенгаши қарори журналистни интизомий, маъмурий ёки бошқа турдаги жавобгарликларга тортиш учун асос ҳисобланмайди, у тавсия хусусиятига эга.\nЎзбекистон Журналистлари ижодий уюшмасининг IV конференцияси\nТошкент шаҳри, 2019 йил, 17 июль\nЎзбекистонда маҳалла посбони лавозими тугатилди\nҲукуматнинг айрим қарорларига ўзгартириш ва қўшимчалар киритилди (346-сон, 22.04.2019 й.). Бу ҳақда ”Ҳуқуқий ахборот” канали маълум қилди. Қарор билан профилактика (катта) ...\nЖамиятApril 23 2019, 04:04\nСамарқандлик қотилларнинг ота-онаси ким?\nСамарқанднинг Иштихон туманида бўлган воқеа кўпчиликни ларзага солди. Бир оила йўқ бўлиб кетди. Ҳар бир жамиятда оиланинг оила бўлиб шаклланиши, ўз ўрнини топиши нечоғлик ...\nАхлоқMay 21 2019, 01:05\nҚаршида аёл шифокор калтакланди\nЖорий йил 16 октябрь куни Республика шошилинч тиббий ёрдам илмий маркази Қарши филиали тез тиббий ёрдам станцияси Call-марказига қўнғироқ қилган фуқаро Ш. Г.ҳушидан кетгани ...\nАхлоқOctober 17 2019, 06:10


ХУШХАБАР: ОКМК да соф палладий олишга эришилди – Telegraph\nХУШХАБАР: ОКМК да соф палладий олишга эришилди\nЎзбекистонда, айнан Олмалиқ кон-металлургия комбинати ташаббуси ва илмий тадқиқотлари туфайли биринчи бор юқори тозаликдаги 99,00% соф палладий кукунини олишга эришилди. Тозаланган соф палладий кукуни ажратиб олиш учун 17 та жараённи босиб ўтиш керак бўлади. Ўтказилган тадқиқотлар асосида паст концентрацияли электролит эритмаларидан юқори тозаликка эга бўлган соф палладий кукунини ажратиб олишнинг янги технологияси ишлаб чиқилиб, металл ажратиб олиш даражаси 80 фоизга олиб чиқилди. Шу маънода комбинат раҳбариятининг фаол ва илғор ташаббуси билан 2018 йилдан буён олиб борилган илмий тадқиқот ишлари диққатга моликдир.\nБугун дунё бозорида 1 грамми 67 долларга баҳоланаётган палладий ишлаб чиқариш саноати йилдан йилга соҳавий тарзда такомиллашиб бормоқда. Платинадан 7,3 фоизга қиммат юрадиган бу нодир металл асосан заргарлик, тиббиёт, хусусан, стоматология соҳасида, электроника, машинасозлик ва кимёвий ишлаб чиқариш тармоқларида кенг қўлланилади. Палладий ишлаб чиқариш саноатининг 40 фоизи асосан Жанубий Африка Республикаси ҳамда Россия, Шимолий Америка ҳамда Зимбабве ҳиссасига тўғри келмоқда.


Мардикорнинг ҳуқуқи кафолатланди\nБундан буён Қозоғистонда қонуний тарзда ишлаётган мардикорлар судларга мурожаат қилиш ҳуқуқига эга бўладилар.\nҚозоғистон парламенти меҳнат муҳожирлари тўғрисидаги Халқаро конвенцияни ратификациялаш билан бу мамлакатда меҳнат қилаётган юз минглаб меҳнат муҳожирлари ҳуқуқларини кафолатлади.\nГарчи бутун дунёда кузатилаётган глобал молиявий бўҳрон Қозоғистонга ҳам ўз таъсирини ўтказиб, мамлакатда йирик корхоналар ёпилиб, ишсизлар сони купайган эса-да, қўшни давлатлар фуқароларининг Қозоғистонга иш излаб келиши ҳамон давом этмоқда.\nШу муносабат билан Қозоғистон Ички ишлар вазирлиги мамлакатда нолегал мигрантларни овлаш бўйича рейдлар давом этаётгани ҳақида маълум қилди.\n- Қозоғистонда ноқонуний яшаб келаётган кишиларни қўлга олиш ва ноқонуний миграция каналининг олдини олиш мақсадида, 2 ноябрдан то 11 ноябргача республика миқёсида “Мигрант” оператив-профилактика тадбири ўтказилди.\nУшбу муддат оралиғида Ички ишлар вазирлиги ходимлари мамлакатдаги барча автобус, поезд ва енгил автомашиналарни текширувдан ўтказдилар.\nНатижада, мамлакатда яшаб келаётган 27 мингдан ортиқ нолег муҳожир қўлга олинди, уларнинг 3 мингдан зиёди Қозоғистондан чиқариб юборилди.\nЎша 3 мингдан ошиқ муҳожирнинг атиги 84 нафари узоқ хориж давлатлари фуқаролари, қолганлари эса МДҲ давлатларидан келган одамлардир,- дея маълум қилди Озодликка Қозоғистон Ички ишлар вазирлигининг матбуот котиби Олег Ивашенко.\nУнинг айтишича, аввалги йиллари кузатилгани каби, МДҲ давлатлари фуқаролари орасида қўлга олинган нолегал муҳожирларнинг энг кўп қисмини ҳалигача ўзбекистонликлар ташкил қилмоқда.\n- Ўзбекистондан келган 1197 нолегал муҳожир қўлга олинган бўлса, Қирғизистондан 809 ва Тожикистондан келган 220 та нолега муҳожир мамлакат ҳудудида ноқонуний равишда яшаб юргани аниқланди,- деди Олег Ивашенко.\nБундан авваллари Озодлик радиоси Қозоғистонда қонуний асосда ишлаётган кўплаб меҳнат муҳожирлари, жумладан, ўзбекистонликларнинг ҳақ-ҳуқуқлари иш берувчи ва ҳуқуқ-тартибот органлари томонидан қўпол равишда поймол қилинаётгани тўғрисида маълумотлар берган эди.\nЎшанда Озодлик билан суҳбатда бўлган ўзбек мардикорлари муҳожирлар ҳақ-ҳуқуқини ҳимоя қилувчи қонуннинг қабул қилиниши интиқлик билан кутаётганларини айтиб ўтгандилар.\n- Ўйлаймиз, ўзгариши керак, Ҳудо хоҳласа. Миграция масаласи ҳам ҳозир биринчи масала бўлиб турибди-ку, келаётган мигрантларга сал бўлса ҳам шароитлар яратилиши керак-да. Ҳозир бизда бу ерда ишлашга ҳам рухсат йўқ-ку,- деганди Олмаотада ишлаётган андижонлик меҳнат муҳожири.\nҚозоқ ҳуқуқ-тартибот органлари мамлакатдаги нолегал муҳожирларни юртига қайтараётган бир пайтда, яъни 10 ноябр куни Қозоғистон парламенти мамлакатда қонуний асосда ишлаётган муҳожирлари ва уларнинг оила аъзолари ҳуқуқий мавқеи бўйича конвенцияни ратификация қилдилар.\nБу конвенция Қозоғистонда қонуний асосда ишлаётган муҳожирлар ва уларнинг оила аъзолари бундан-буён мамлакат ҳудудида қулликка олинмаслиги, таҳқирланмаслиги, ўз ҳоҳишига қарши ишлатилмаслиги, паспорт ва шахсини аниқловчи бошқа ҳужжатлари иш берувчи томонидан зўрлик билан олиб қўйилмаслигини кафолатлайди.\nШунингдек, конвенцияга кўра, Қозоғистонда қонуний ишлаётган ҳар бир муҳожир ва унинг оила аъзоси ҳақ-ҳуқуқи ҳуқуқ-тартибот органлари ҳодимлари томонидан ҳимояланиши шарт.\nОлмаотадаги инсон ҳуқуқлари халқаро бюросининг муҳожирлар масаласи бўйича ходимаси Виктория Тюленева қозоқ парламенти ратификация қилган ушбу конвенциянинг афзалликлари ҳақида гапириб берди:\n- Энг асосийси шуки, ратификация қилинган халқаро конвенция Қозоғистон миллий қонунчилигининг бир қисми бўлгач, у мамлакатда қонуний равишда ишлаётган муҳожирларнинг ҳуқуқини амалда ҳимоя қила бошлайди. Яъни, ҳуқуқи бузилган муҳожир ёрдам сўраб кўпгина давлат органлари, жумладан, судларга ҳам мурожаат қила олади. Аввал эса қонуний равишда ишлаётган муҳожирлар бундай ҳақ-ҳуқуқдан маҳрум эдилар. Ҳозир энг асосийси, бу қонуннинг амалда ишлашидир,- деди Виктория Тюленева.\nҚайд этиш жоизки, қозоқ парламенти муҳожирлар ва уларнинг оила аъзолари ҳуқуқини ҳимоя қилувчи халқаро конвенция ратификациясини қўллаб-қувватлаган бўлса-да, ушбу конвенциядаги барча талабларни тўлалигича қабул қилгани йўқ. Яъни Қозоғистон ҳудудида ишлаётган муҳожир ва уларнинг оила аъзолари ҳуқуқлари қонун асосда ҳимояланса-да, мамлакат уларга ижтимоий ёрдам ҳамда мамлакат ҳудудида таълим олиш ҳуқуқини бермайди.


Хонанда Лола ТНТ телеканалининг Comedy Club лойиҳасида меҳмон бўлди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Хонанда Лола ТНТ телеканалининг Comedy Club лойиҳасида меҳмон бўлди\t15:33, 08 апрель 2016\tХонанда Лола Йўлдошева ўзининг Instagram`даги саҳифаси орқали айни дамда Москвада эканлигини билдириб,сурат жойлади. Унинг айтишича, хонанда ТНТ телеканалининг Comedy Club лойиҳасини суратга олиш жараёнларида иштирок этган.\n“2 соатлик самимий кулгуга тайёрмиз” деб номлади хонанда бу суратни. Мухлислар кўрсатувнинг суратга олиниш жараёни таассуротлари ҳақида саволлар беришди. Уларга хонанда: “Мени бу сафар меҳмон сифатида эълон қилишмайди. Суратга олиш жараёни 2 соат давом этади. Шундан сўнг кўрсатувнинг бир неча сони учун лавҳалар тайёрланади. Воля(Дастур бошловчиси Павел Воля) ёқимтой. Менга жуда ёқди. Суратга олиш жараёни атмосфераси ажойиб. Маза қилдим”, – дея жавоб берди.


Ўзбекистон Қозоғистонга $15 млн тўлайди\nЎзбекистон Қозоғистон электр тармоқларидан ўзбошимчалик билан шартномада назарда тутилмаган электр энергиясини олгани учун 15 миллион АҚШ доллари миқдорида товон тўлайди. Айни пайтда, Қозоғистон энергетиклари Марказий Осиё Бирлашган Энерготизимини тарк этиш режалари ҳозирча кечиктирилганини айтмоқда.\n2011 йилнинг 26-29 декабр кунлари Тошкентда Қозоғистоннинг “KEGOC” Акциядорлик жамияти ва “Ўзбекэнерго” Давлат акциядорлик компанияси вакиллари ўртасида бўлиб ўтган учрашувда Ўзбекистон Қозоғистон энерготармоғидан ноқонуний тарзда электр энергиясини ўзлаштиргани масаласи муҳокама этилди.\n"KEGOC" тарқатган маълумотга кўра, куз-қиш мавсуми бошланганидан буён Ўзбекистон Қозоғистоннинг энергетика тизимидан шартномада назарда тутилмаган ҳамда аниқ айтиб бўлмайдиган ҳажмда элктр қувватини ола бошлаган: 20 декабргача шартномадан ташқари олинган энергия ҳажми 215 млн квт соатга етган.\nИкки мамлакат энергетиклари ўртасидаги келишув натижалари тўғрисида Озодликка қўшимча маълумот берган Қозоғистон энергетика тармоқларини бошқарувчи ширкат – “KEGOC” матбуот котиби Марат Мухамедсалиев “Ўзбекэнерго” 3 ой давомида режадан ташқари олинган электр қуввати учун ҳисоб-китоб қилишга розилик берганини гапиради.\n- Бу 15 миллион доллар 2011 йилнинг октябр ойидан 31 декабргача бўлган муддат давомида олинган электр қуввати учун берилади. Режадан ортиқча ҳажмда энергия ўзлаштириш ҳолати, айниқса, октябрда - электр қуввати истеъмоли авжга чиққан пайтда кузатилган. Бунинг оқибатида, Россия билан транзит линияларида олиб борилаётган таъмирлаш ишлари тўхтаб қолди, дейди Марат Мухамедсалиев.\n“KEGOC” расмийсининг фикрича, Ўзбекистон ва Қозоғистон ўртасида бундай вазиятнинг юзага келишига икки мамлакат ўртасида энерготармоқларнинг ўзаро муносабатларини расмийлаштирадиган ҳуқуқий ҳужжатнинг йўқлиги сабаб бўлган.\n“Мисол учун, Россия билан бу соҳани назорат қилувчи учта шартнома – параллел фаолият юритиш, хизмат кўрсатиш ва транзит масалаларига доир ҳужжатлар имзоланган ва ҳар бир киловатт ҳисобга олинган”, дея давом этади Марат Мухамедсалиев.\n- Ўзбеклар билан эса бундай икки тарафлама шартномаларимиз ҳозирга қадар бўлмаган. Шундан фойдаланиб, у томонда шартномада кўрсатилганидан ортиқча ҳажмда электр қуввати “ўғирланган”. Тўғриси, бу том маънодаги ўғирлик ҳам эмас. Бизнинг тилимизда бу “шартномада назарда тутилмаган электр энергиясининг ўзлаштирилиши” дейилади. Чунки Тошкентнинг ўзида Марказий Осиё Бирлашган Энерготизими қошида махсус тузилган Мувофиқлаштирувчи Диспетчерлик Марказида у ёки бу ёққа кетаётган ҳар бир киловатт энергияси ҳисобга олинади, дейди Қозоғистоннинг энергетика тармоқларини бошқариш компанияси расмийси.\nМарат Мухамедсалиев Озодлик билан суҳбатда Ўзбекистон ўз газини деярли тўлиқ экспорта жўнатаётгани боис охирги пайтларда электр энергияси генерацияси масаласида жиддий муаммоларга дуч келаётган бўлиши мумкинлигини тахмин қилди.\nУнинг сўзларига кўра, Ўзбекистоннинг электр энергиясини санкциясиз ўзлаштириб келгани Қозоғистонни ҳатто Марказий Осиё Бирлашган Энерготизимидан чиқишга қарор қилганига сабаб бўлган. Бироқ, декабр охирларида имзоланган икки томонлама келишув қўшни мамлакатлар ўртасидаги келишмовчиликларни бартараф этган ва Қозоғистон Марказий Осиё Бирлашган Энергосистемасидан чиқиш жараёнини номаълум вақтгача тўхтатиб туришга рози бўлган.\n- Биз бирлашган парралел режимда Ўзбекистон ва Қирғизистон билан ишлашни давом этяпмиз. Ахир қўшнилар билан параллел тизимда ишлаш анча ишончли ва қулайроқдир. Ўзбекистонга ҳам бошқалардан ажралган ҳолатда ишлаш жуда ноқулайдир, чунки биргаликда ҳар қандай вазиятдан чиқиб кетиш имконияти мавжуд, дейди “KEGOC” матбуот котиби Марат Мухамедсалиев.\nМустақилликдан сўнг Марказий Осиё мамлакатлари собиқ иттифоқдан қолган ягона энергетик тизимни сақлаб қолишга қарор қилган бўлса-да, йиллар ўтиб минтақа ҳукуматлари бу масалада имкон қадар бир-бировига қарам бўлмаслик йўлларини қидиришга киришдилар. 2003 йилда Туркманистон бу тизимдан чиққанини билдирди, 2009 йил охирига келиб Ўзбекистон ҳам айни шундай қарорга келганини эълон қилди.\nАммо узоқ сўзлашувлардан сўнг, Ўзбекистон бу тизимда қолди. Унинг ўрнига Ўзбекистон электр қувватини “шартномада кўзда тутилмаган тарзда ўзлаштириб келган” Тожикистон Марказий Осиё Бирлашган Энерготизимидан чиқарилди.\n2010 йилдан бошлаб Ўзбекистон, Қирғизистон ва Қозоғистон ягона тизимни сақлаб қолиш, айни пайтда параллел режимда ишлаш ҳақида келишиб олди.


БОҒЧАДАГИ КОРРУПЦИЯ – БОЛА ҲАҚИГА ҲИЁНАТДИР\nШундай иллат бор: у ҳамманинг оёғидан чалади; бутун жамият тараққиётини издан чиқаради; давлатни пароканда қилади. Бу – коррупция.\nМуҳтарам Президентимиз таъкидлаганларидек, “Бу ёвуз балонинг олдини олмасак, ҳақиқий ишбилармонлик ва инвестиция муҳитини яратиб бўлмайди, умуман, жамиятнинг бирорта тармоғи ривожланмайди”., деган гапни айтган эди.\nНаманган вилояти Мактабгача таълим бошқармасида ўтказилган навбатдаги йиғилиш, айни шу – тизимда коррупцияга қарши кураш борасида амалга оширилган ишлар мавзуга бағишланди.\nЙиғилишда Мактабгача таълим соҳасида жиноятни келиб чиқиш сабаби ва шарт шароити, уни келгусида бартараф этиш омиллари таҳлил этилди. Дастлаб, бошқарма бош юристконсульти Тохиржон Таджиалиевнинг 2021 йилнинг биринчи чораги давомида тизимда ҳуқуқийликни таъминлаш борасида амалга оширилган ишлар тўғрисидаги ҳисоботи тингланди.\nҚайд этилдики, 2020 йилда 8 та жиноят аломатлари кузатилган. Жорий йилнинг шу даврига қадар эса, 6 та жиноятга нисбатан ҳуқуқий баҳо берилган.\nЙиғилишда Наманган вилоят прокуратурасининг алоҳида муҳим жиноятларни тергов қилиш бўлими катта терговчиси Ш.Х.Мамарахимов ҳам иштирок эди. У тизимда фаолият юритувчиларни “коррупциясиз соҳа” шиори остида ишлашга даъват этар экан, жумладан:\n– Коррупция шундай иллатки, уни бир ёки икки идоранинг саъй-ҳаракати билан йўқ қилиб бўлмайди. Қачонки, барча фуқароларимиз, жамият, яъни сизу биз бир ёқадан бош чиқариб курашсак, унинг илдизларини йўқ қилишга биргаликда киришсак, албатта, ижобий натижага эриша оламиз. Ўйлайманки, Мактабгача таълим тизимида ана шундай эзгу мақсад билан ишлаш вақти етди, – деди у.\nЙиғилишни олиб борган Бошқарма бошлиғи Хилола Юсупова Мактабгача таълим соҳасида бундан буён коррупцияга муросасиз муносабатни шакллантиришга йўналтирилган тизимли чоралар кўрилишини айтди. Қайд этилган ҳолатларни қаттиқ қоралади.\n– Кимки, Мактабгача таълим соҳасида жиноятга қўл урибди, демак у, катта жиноятни амалга оширган. Чунки бу ҳол боланинг ҳақига хиёнатдир. Шуни унутмаслигимиз керак: биз азиз ватанимизнинг эртанги келажаги бўлган ворисларимиз тарбиясига масъулмиз. Бугун бизга ишониб топширилган ишонч, шуниси билан ҳам ҳам аҳамиятли, ҳам масъулиятлидир, – деди Хилола Юсупова.\nДарҳақиқат, ўз тараққиётининг янги босқичига қадам қўяётган Ўзбекистон учун коррупциянинг ҳар қандай шаклдаги кўриниши ислоҳотлар шиддатини сусайтириши билан хавфли.\nБунга эса, асло йўл қўйиб бўлмайди.\nНаманган вилояти Мактабгача таълим бошқармаси Ахборот хизмати бошлиғи


Қишлоқ хўжалиги ва саноат соҳаларини ривожлантириш талаби - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 05 Май 2017\tКӯришлар: 600\nХатлон вилояти раиси Давлатшоҳ Гулмаҳмадзода яқинда Фархор ноҳияси аҳолиси билан учрашди. Учрашув фуқароларни қабул қилиш кунлари доирасида бўлиб ўтди.\nНоҳия аҳолиси вакиллари вилоят раҳбарига уй қурилиши учун ер участкалари ажратиш, ноҳиядаги тиббиёт нуқталаридан бирини зарурий ускуналар билан таъминлаш каби саволлар билан мурожаат этишди\n. Шунингдек, ноҳия ҳудудида амал қилаётган спорт майдончаларига сертификат бериш масаласи ҳам кўтарилди.\nД. Гулмаҳмадзода барча саволларга атрофлича жавоб қайтариб, тегишли қарорлар қонун доирасида қабул қилинишини таъкидлаб ўтди.\nЎша куни вилоят раиси Фархор ноҳияси фаоллари билан мулоқот уюштирди. Унда Д. Гулмаҳмадзода аграр соҳани ривожлантириш зарурлигини қайд қилди.\n- Ноҳияда соҳани ривожлантириш учун қулай имкониятлар мавжуд, - деди Д. Гулмаҳмадзода. – Аммо ҳамма вақт ҳам бу имкониятлардан самарали фойдаланилмайди.\nШунингдек, вилоят раҳбари саноат соҳасини ривожлантириш зарурлигини таъкидлади.\n- Тинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмон ҳамиша саноат тараққиёти ҳамда иқтисодиёт ўсишига хизмат қиладиган ташаббусларни қўллаб-қувватлайди, - деди Д. Гулмаҳмадзода.\nУчрашув сўнгида Хатлон вилояти раиси ноҳия раҳбариятига ижтимоий, қурилиш соҳалари, мактаблар таъмири, кузги-қишки мавсумга тайёргарлик ҳамда ўқувчиларнинг ёзги таътил пайтидаги истироҳатларига эътибор қаратиш топшириғини берди.\nАхборотнинг жамият тараққиётидаги роли\nҚўрғонтепа шаҳрида «Ахборот ва унинг жамиятда устувор тинчлик ўрнатишдаги роли» мавзусидаги ахборот хавфсизлигига бағишланган семинар-машварат ўтказилди.\nСеминарда Хатлон вилояти раиси ўринбосари Махфират Хидирзода ва Қўрғонтепа шаҳри раиси Амирулло Асадуллолар қатнашди. Тадбирга вилоят шаҳар ва ноҳиялари раислари ўринбосарлари, Маориф ва илм бўлими бошлиқлари, Ёшлар, спорт ва сайёҳлик бўлимлари ходимлари ҳамда имом-хатиблар даъват қилинганди.\n- Ахборот жамиятда муҳим рол ўйнайди, - деди семинарда сўзга чиққан Махфират Хидирзода. – У кўзланган мақсадга эришиш воситаси ҳисобланади. Ахборотнинг жамиятда етакчи ўрни борлиги билан бир қаторда, унинг кишилар онгига салбий таъсирини ҳам унутмаслигимиз лозим. Сизу бизнинг вазифамиз аҳолини, айниқса, ёшларни ахборотнинг салбий таъсиридан ҳимоя қилишдир.\nСеминарда ахборот хавфига қарши воситалардан самарали фойдаланиш тўғрисида сўз юритилди, Айниқса, ахброт сайтларининг мўътадил фаолиятини таъминлаш, даврий матбуотнинг мунтазам чоп этилишини йўлга қўйиш ва шу воситалар орқали бўш қолган ахборот фазосини эгаллаш бугунги куннинг долзарб масаласи эканлиги таъкидлаб ўтилди.\n- Биз ўз сиёсий ғоямизда устувор бўлишимиз лозим, - деди М. Хидирзода.\n- Ёшларни тўғри йўлга бошқаришимиз – бугунги кун талаби, - деди Қўрғонтепа шаҳри раиси Амирулло Асадулло. – Уларни миллий қадриятларимиз, истиқлолият ютуқлари ҳамда юртимизда ҳукмрон осойишталикни эҳтиром этиш руҳиятида тарбиялашимиз зарурдир.\nМиллий Ваҳдат – энг асосий ютуғимиз\nҚўрғонтепа шаҳрида давлат ҳокимияти Хатлон вилояти ижроия органи ташаббуси билан «Тожикистон – қадрдон ўлкамиз» мавзусида илмий-амалий конференция бўлиб ўтди. Конференция ишида вилоят раиси ўринбосари Махфират Хидирзода ҳам қатнашди.\n- Миллий бирлик – мустақиллик йилларида қўлга киритган энг асосий ютуғимиз ҳисобланади, - деди М. Хидирзода. – Тожикистон бу ўлкада яшайдиган барча миллат ва халқларнинг қадрдон уйидир ва шундай бўлиб қолади. Бу дўстлик рамзи бўлиб, ҳар биримизнинг ифтихоримизга сабаб бўла олади. Тожикистонликларнинг бирлиги ёшларни ватанпарварлик ҳиссида тарбиялашга имконият яратади.\nЙиғилиш қатнашчилари олдида, шунингдек, Қўрғонтепа шаҳри раиси аппарати бошлиғи Назир Азимзода, Носир Хисрав номли Қўрғонтепа Давлат университети тарих ва ҳуқуқ кафедраси мудири, фалсафа фанлари номзоди Аламшо Пиров ҳамда вилоятда амал қилаётган миллий маданият марказлари вакиллари чиқиш қилишди.\nБундан ташқари, Қўрғонтепа шаҳрида шоир ва ёзувчиларнинг шаҳар аҳолиси ҳамда ёшлар билан учрашуви бўлиб ўтди.\nКонференциянинг иккинчи куни Қўрғонтепа шаҳрида Хатлон вилояти миллий ақаллият вакилларининг Маданият ва санъат фестивали бўлиб ўтди.\nМазкур тадбир ҳам вилоятда Бирлик ва миллий тотувлик байрамининг 20 йиллигига бағишлаб ўтказиб келинаётган маъракалар сирасига киради.\n«Маърифат карвони» жанубий ноҳияда\n«Маърифат карвони» акцияси вилоятнинг энг жанубий – Носир Хисрав ноҳиясида ўтказилди.\nМазкур тадбир доирасида уч кун давомида ноҳия аҳолисига Қўрғонтепа шаҳри тиббиёт муассасалари мутахассислари хизмат кўрсатишди. Шифокорларнинг хизматидан ноҳиянинг 1700 нафар фуқароси фойдаланишди.\nБундан ташқари, ноҳияда турли спорт мусобақалари, концерт дастурлари ўтказилди ҳамда кўргазмалар ташкил этилди.\nБирлик ва миллий тотувлик байрамининг 20 йиллигига бағишланган мазкур тадбир Носир Хисрав ноҳияси аҳолисида катта таассурот қолдирди.\nБугун: 23-01-2020 14:37:27


Жамиятимиз биринчи корпоратив облигацияларини муомалага чиқарди!!!\n«IMKON FINANS mikrokredit tashkiloti» АЖнинг биринчи корпоратив облигациялари 2020 йил «15» декабр куни давлат рўйхатидан ўтказилди, чиқарилув ҳажми 4 000 000 000 (тўрт миллиард) сум, йиллик даромад фоизи 23% ва уч йил муддатга (1092 кун).\nМазкур облигациялар 4 000 (тўрт минг) дона, номинал қиймати 1 000 000 (бир миллион) сумдан иборат.\nОблигациялар очиқ обуна орқали, фақат юридиқ шахс инвесторлар ўртасида жойлаштирилади. Ушбу чиқарилишдаги облигацияларнинг жойлаштувчи сифатида (Андеррайтер) “Hamkorbank” АТБ таъсисчилигидаги - «HBCapital» МЧЖ ҳисобланади.\nҚуйидагилар орқали облигацияларнинг эмиссия рисоласи билан танишиш мумкин.\nҚўшимча маълумотлар учун телефон рақамлари: (78) 298-12-35 (74) 228-32-12 (74) 234-35-39


Г.БЁЛЛЬ. Икки СЎЗ - “Китоб дунёси” газетаси сайти\nГ.БЁЛЛЬ. Икки СЎЗ\nМЕН ОДДИЙ НЕМИСМАН\nҚирол ҳазрати олийлари, хонимлар ва жаноблар! Германияга ташрифингиз давомида биз униб-ўсган, яшаётган фонийлик қатламларига маърифатли нигоҳ ташлашга мушарраф бўлдингиз. Бу замин ҳаловат нелигин сира билмади. Рейн1 бўйидаги кўпларнинг орзуманди бўлмиш бу замин не-не ҳукмдорларни кўрмади, қанчадан-қанча — мустамлакачилик, маҳаллий, ҳудудий, диний, жаҳон урушларидан омон чиқмади, дейсиз. Қандайин қирғинлар, сургунларни бошидан ўтказмади-я...\nСирасини айтганда, «d» ҳарфидан қониқмаганлар, унинг ўрнига «t» ҳарфини маъқул кўрганлар «Teutsche»ни2 намойиш этишди. Зўравонлик, вайронгарчилик, дарду изтироб ва тушунмовчилик — мана шулар ўткинчи дунёдан замонавий омонат дунёга қадам қўяётган одамнинг йўлида ётади.\nНа вайроналар, на кўчкилар, на Шарққа ва на Ғарбга силжиш фаровонликдан сўнг кутиш мумкин бўлган натижа — тинчликни бермади, бундан кўриниб турибдики, қандай бўлсак, шундайлигимизча, ўзлигимизча қолишимизга: кимларнингдир назарида ўта ғарбона, бошқаларнинг назарида эса етарлича ғарбона эмаслигимизга имкон беришмади.\nҲали-ҳамон «Teutsche»ни намо-йиш этишга мойил немислар орасида гўёки «ғарблик» ва «немисча» бирикмалари миллатнинг гумроҳлиги, деган шубҳа-гумонга борадиганлар учраб туради. Аслида шубҳа-гумонга ўрин йўқ; агар бу ўлканинг юраги бўлса, у Рейн оқадиган ерда жойлашгандир.\nБолалигимда мактабда уруш барча ҳодисаларнинг онаси, деган ёмон гап эшитгандим; бир вақтнинг ўзида ҳам мактабда, ҳам черковда эшитгандимки, мўмин-қобиллар, маъсумлар, хуллас, зўравонликни рад этувчилар заминнинг меросхўрлари бўлиб қолади. Умрининг сўнгига қадар инсоният кимларгадир само ва заминни, яна бошқа бировга эса самонигина ваъда қиладиган ўта мудҳиш зиддиятдан қутулолмайди. Урушдан икки қўлини бурнига тиқиб қайтган миллионлаб одамлар сингари мен учун ҳам бу олис йўл бўлди, ўша миллионлардан такрор ва такрор ёзишга иштиёқ туфайлигина ажралиб турдим. Ўша иштиёқ мени шу ергача олиб келди. Агар камина узоқ вақт дарбадарликда, қувғиндан ажалга чап бериб, юрагида харсангтош билан эсон-омон юртига қайтиб келган йигитни писанд қилмай унга ўгирилиб қарамасам, бу ерда турганимга сира-сира ишонмайин.\nТинчлик — на хотира ва на мол-давлат, у шунчаки сўз; республика — ажнабий сўз эмас, яксон қилинган хотиралардир. Ёт-бегоналик занжирларини узиб халоскорга айланган чет эллик ёзувчиларга шу ердан туриб миннатдорчилик билдиришим керак. Қолаверса, немис дўстларим ва танқидчиларга қайта-қайта мададлари учун мени тетикликдан маҳрум қилмоқчи бўлганларга-да ташаккур айтмоқчийдим, негаки кўп нарса урушсиз ҳал бўлса-да, аммо, менинг назаримда, қарама-қаршиликсиз амалга ошмайди.\nЙигирма етти йил. Бу нафақат муаллиф, балки унинг ватандошлари учун ҳам узоқ муддат... Шу ерда туриб, ички ҳаяжон билан бир замонлар бемаъни тасаввурларга кўра немис ҳисобланмаган немис ўтмишдошларимни эслайман. Мўъжиза туфайли ўлимдан омон қолиб, Сельма Лагерлёф қутқариб олган Нелли Закс, бадарға қилинган ва фуқароликдан мосуво этилган Томас Манн, ўз юртидан бош олиб кетган Герман Гессе.\nМен дунёга келишимдан беш йил, бундан олтмиш йил илгари бу ерда Германияда вафот этган адабиёт бўйича сўнгги немис лауреати — Герҳарт Гауптман турганди. У умрининг сўнгги йилларини, агар баъзи бир вазиятларни ҳисобга олмасак, Германияда, ўзининг жойи бўлмаган Германияда ўтказди. Камина эса у ёки бу эмас, оддий немисман; шахсимни исботлайдиган ҳужжат эса, бу ўзим ёзадиган тилдир. Бундан кўксим фахрга тўлиб қувонаман. Швеция академиясига, Аъло Ҳазратларига ва Швецияга нафақат каминага, балки ўз фикримни ифода этадиган тилга ҳамда мен фуқароси бўлган мамлакатга кўрсатган ҳурмат-эътибори учун миннатдорчилик билдираман.\n1972 йил 10 декабрь.\n1. Ғарбий Европадаги дарё.\n2. «Teutsche», аниқроғи — «Deutsche» — немисча ёки немис (нем.); бу ерда нутқ муаллифи тилнинг бузилганлигини назарда тутмоқда.\nМЕНИНГ БЕБАҲО ОЁҒИМ\nМана, ниҳоят менга ҳам мурувват кўрсатишибди. Идорага боришимни сўраб таклифнома юборишди. Бордим. У ердагиларнинг мулозаматидан бошим кўкка етди. Амалдор картотекадан менинг картамни олди ва «Ҳм» деди. Мен ҳам «Ҳм» дедим.\n— Қайси оёқ? — сўради амалдор.\n— Ҳмм, — деди у яна ва бир нечта қоғозларни кўздан кечирди. Ўтиришимга рухсат беришди.\nНиҳоят амалдор бир қоғозда тўхтади, афтидан ўша қоғоз маъқулроқ кўринди.\n— Менимча, — деди у, — бу баайни сизбоп иш. Зўр нарса. Ўтириб ишлайсиз. Республика майдонидаги жамоат ҳожатхонасида этикдўз. Қалай?\n— Мен этикдўзликни билмайман. Доим яхши тозаланмаган пойабзаллар туфайли кўнгилсизликларга учраб юраман.\n— Ўрганса бўлади, — деди амалдор. Ҳамма нарсани ўрганса бўлади. Немис ҳамма ишга қодир. Имконини қилиб бепул малака курсларини ўташ мумкин.\n— Ҳм, — тўнғилладим мен.\n— Нима қилдик, бўладими?\n— Йўқ, — дедим мен. — Бўлмайди. Бундай даромад менга тўғри келмайди.\n— Ақлдан озибсиз, — деди у секингина мулойим қилиб.\n— Ақлдан озганим йўқ. Бу дунёда ҳеч ким йўқотган оёғимни қайтара олмайди. Менга, ҳатто тамаки сотишга рухсат бермай қаршилик қилишяпти.\nАмалдор ўзини стул суянчиғига ташлади ва чуқур уҳ тортди.\n— Оғайни, — деб гап бошлади у. — Оёғингиз жуда бебаҳо. Карточкада ёзилишича, ёшингиз йигирма тўққизда экан, юрагингиз бақувват ва кесилган оёқни ҳисобга олмаса, соғлиғингиз пўлатдай мустаҳкам. Сиз бемалол етмишгача яшайсиз. Марҳамат қилиб қанча даромад олишингизни ҳисоблаб кўринг-чи! Масалан, ойига етмиш маркадан ўн икки ойда қанча бўлади? Натижани қирқ бирга, яъни қолган умрингизга кўпайтирсак-чи? Ҳисобладингизми, энди бунга фоизларни қўшинг ва шуни ҳам унутмангки, оёғини йўқотган биргина сиз эмассиз. Узоқ яшаши эҳтимоли катта бўлганлардан сон мингта. Сиз бўлса бу ерда ёғлироқ даромад талаб қилиб ўтирибсиз. Кечирасиз-у, ақлдан озибсиз.\n— Тақсир, — дедим мен ҳам ўзимни стул суянчиғига ташлаб, чуқур нафас олиб. — Афтидан, оёғимнинг асил қимматини назардан қочирган кўринасиз. Унинг нархи ҳисоб-китобингиздан анча қиммат туради ва бу фавқулодда бебаҳо оёқ. Гап шундаки, каминанинг нафақат юраги, балки ақли ҳам заиф эмас. Гапларимни диққат билан эшитинг.\n— Вақтим жуда ҳам чекланган.\n— Қулоқ солинг, менинг оёғим ҳозирда нафақа олиб ётган кўплаб одамларнинг ҳаётларини сақлаб қолган. Бу шундай бўлган: мен ёлғиз ўзим олдинги қаторда ётардим. Бизникилар вақтида жуфтакни ростлаб қолиши учун душманни кузатиб туришим керак эди. Ортимиздаги штаблар шошилинч тарзда кетишга шай эди. Бироқ эртароқ ҳам, жуда кеч ҳам кетишни исташмас, айни вақтида қуённинг расмини чизиши керак. Бошида биз икки киши эдик. Аммо шеригимни кўз очиб юмгунимча нариги дунёга равона қилдилар. Энди унга харажат қилишингизга ҳожат йўқ. Тўғри, у уйланган, лекин хотини соппа-соғ, ишлай олади, бунга қайғурмасангиз ҳам бўлаверади. У ғазнага жуда сув текинга тушди, атиги бир ойгина хизмат қилди. Шеригимга сарфланган харажат биргина почта карточкаси ва аскарларга бериладиган қаттиқ нон пайкалари бўлди. У виждони бутун аскар эди. Ўйлаб қарасам, у ҳар қалай ўша ерда ўлиб тўғри қилган экан. Хуллас, мен ёлғиз қолдим. Кўп даҳшатларни кўрдим, совуқ суяк-суягимдан ўтиб кетди ва, биласизми, мен ҳам қочишга қарор қилганимда, тушуняпсизми эндигина қарор қилганимда...\n— Вақтим жуда ҳам зиқ, — қайтарди амалдор ва қалам қидира бошлади.\n— Йўқ, барибир эшитасиз, — дедим мен. — Ахир энг қизиқ жойи энди бошланади. Хуллас, мен ҳам жуфтакни ростлайман, деганимда оёқ қурғур панд берса бўладими! Ўрнимдан туролмай ётган ҳолатимда уларга сигнал бериш ҳақида ўйладим ва сигнал бердим. Ҳамма кета бошлади, тартиб билан: аввал дивизия, кейин полк, кейин эса батальон. Ҳаммаси рисоладагидай, батартиб. Мени эса... Қанчалик аҳмоқона эшитилмасин, мени олиб кетиш ҳеч кимнинг эсига келмади. Тушуняпсизми, мени ташлаб кетишди. Шунақа шошилинчда кетишди. Ғалати бир ҳодиса бўлди: агар оёғимни йўқотмаганимда, ҳаммаси, генерал ҳам, полковник ҳам, майор ҳам ҳалок бўларди. Сиз ҳам уларга катта нафақа тўлаб ўтирмасдингиз. Ана энди ҳисоблаб кўринг-чи, оёғим қанча туришини. Генерал эллик икки, полковник қирқ саккиз, майор эса эллик ёшда. Ҳаммаси бақувват, юраги соғлом, эс-ҳуши ҳам жойида. Ҳарбийча яшашганда ҳам Гинденбург каби камида саксонга етиб боришади. Бу ёғини энди, марҳамат қилиб, ҳисоблаб кўринг: бир юз олтмишни ўн иккига кўпайтиринг ва уни яна ўттизга кўпайтиринг. Ахир улар тахминан яна ўттиз йил яшаши мумкин, тўғрими? Менинг оёғим мана шундай ғоят бебаҳо, дунёдаги энг қиммат турадиган оёқлардан бири.\n— Сиз барибир ақлдан озгансиз, — деди амалдор.\n— Йўқ, асло ундай эмас. Бахтга қарши, ақлим юрагим сингари бутун ва соғлом. Минг афсус, ўшанда, оёғим панд бермасдан икки дақиқа аввал мени отиб ташлашмаган экан. Анча пулимизни иқтисод қилардик.\n— Хуллас, иш маъқулми? — сўради амалдор.\n— Йўқ, — дедим-да, чиқиб кетдим.\nБобур ЙЎлдошев таржимаси


Гус Хиддинк: ПСЖга қарши ўйинда биз аутсайдермиз » Скачать музыку бесплатно новинки музыки 2016-2017\nГус Хиддинк: ПСЖга қарши ўйинда биз аутсайдермиз\nКомментариев: 0 Просмотров: 198 Дата: 9-03-2016, 10:51 Англиянинг “Челси” клуби бош мураббийи Гус Хиддинк ЕЧЛ нимчорак финал жавоб баҳси олдидан ўз фикрларини билдириб ўтди. Бу ҳақда клуб расмий сайти хабар бермоқда.- Биз ПСЖга қарши ўйинда аутсайдермиз. Эътиборимизни халқаро мусобақаларга қаратишга мажбурмиз. Ҳозир биз ўзимизга бўлган ишончни қайтаришимиз керак. Мен бўлажак учрашувда жамоамни фаворит деб ҳисобламайман. ПСЖ ҳам кучли клублардан, - дейди Хиддинк.Эслатиб ўтамиз, томонларнинг жавоб баҳси бугун Лондонда 00:45 бошланади. - деб хабар бермоқда Stadion.uz нашри.


Бир кунда 237 кишида коронавирус аниқланди. Уларнинг 195 нафари Тошкентда\n18 апрел 2021, Тошкент вақти: 00:55\n7 июнь соат 23:00 ҳолатига кўра, коронавирусга чалинганлар сони 4331кишига етди.\nСоғлиқни сақлаш вазирлигининг билдиришича, 7 июнь куни жами 237 кишида коронавирус аниқланган. Бу Ўзбекистонда коронавирус аниқланган 15 мартдан бери касалланиш ҳолати бўйича рекорд кўрсаткич бўлди.\nБунгача коронавирус юққанлар сони бўйича кунлик энг юқори кўрсаткич 14 апрель куни қайд этилган эди. Ўшанда 167 кишида коронавирус аниқланган.\n7 июнь куни беморларнинг 20 нафари карантин марказида, 195 нафари Тошкент шаҳрида, 10 нафари Тошкент вилоятида, 8 нафари Хоразм вилоятида ва 4 нафари Сирдарё вилоятида аниқланган.\nСоғлиқни сақлаш вазирлигининг билдиришича, Тошкент шаҳридаги 195 та касалланиш ҳолатининг 185 таси коронавирусга чалинганлар билан мулоқотда бўлганлар орасида, 10 таси аҳоли орасида қайд этилган.\n7 июнь соат 23:00 ҳолатига кўра, коронавирусга чалинганлар сони 4331кишига етди. Улардан 3354 нафари соғайди, 17 бемор вафот этди.


Ўзбекистон Қрим-Конго безгагига қарши чора кўрмоқда\nЎзбекистон Қрим-Конго геморрагик безгаги тарқалишининг олдини олиш бўйича чоралар кўрилмоқда. Ўзбекистон миллий ахборот агентлигининг хабар қилишича, профилактика чоралари баҳор фаслида мазкур ўта хавфли инфекция тарқалиши эҳтимоллари ошиши сабабидан амалга оширилаётгани ҳақида республика Бош санитар врачи Саидмурод Сайдалиев маълум қилган.\nБош санитар врачнинг миллий агентликка берган интервьюсида айтишича, “аҳолини эпидемиологик ва эпизоотик хавфлардан ҳимоя қилишнинг ишончли тизими ишлаб чиқилган”. Бу йўналишда профилактик ишларнинг самарасини ошириш бўйича 2013-2017 йиллар учун режалар ишлаб чиқилган.\nОлдини олиш чора-тадбирлари жумласидан Ўзбекистонга хавфли юқумли касалликлар кириб келишининг олдини олиш мақсадида чегараларда, темир йўл вокзалларида ва халқаро аэропортларида санитар-назорат пунктлари ташкил қилинмоқда, дея қўшимча қилади Сайдалиев.\nҚрим-Конго геморрагик безгаги қора молга тушадиган кананинг чақиши оқибатида тарқаладиган ўта хавфли юқумли касалликдир. Касаллик одамга юққанда ўлим билан тугаши мумкин.\nКасалликка Қрим-Конго геморрагик безгаги номи берилишига сабаб вируснинг биринчи марта ўтган асрнинг 40-йилларда Қримда топилгани ва кейинроқ 60-йилларда Конгода рўй берган эпидемия билан боғлиқдир.\nҚрим-Конго геморрагик безгаги охирги марта 2009 йилда Ўзбекистонга қўшни Тожикистон ва Қозоғистонда қайд этилган эди.\nБош санитар врач Саидмурод Сайдалиев, баҳор фаслида дунёнинг баъзи минтақаларида Қрим-Конго геморрагик безгаги билан боғлиқ эпидемиологик вазият кескинлашишини қайд этган, лекин Ўзбекистонда бунга оид вазият қай аҳволда эканини аниқлаштирмаган.


КОРРУПЦИЯ ИЛДИЗИ БИЛАН ЙЎҚ БЎЛАДИ? - AUZ.UZ\nКОРРУПЦИЯ ИЛДИЗИ БИЛАН ЙЎҚ БЎЛАДИ?\nХалқимизнинг том маънодаги адолат қарор топган жамиятда яшаши учун нафақат масъул шахслар, балки ҳар бир фуқаро ўз ҳиссасини қўшиши зарур. Бу фуқароларимизда коррупцияга, ҳар қандай қонунбузарликка нисбатан муросасизлик кайфияти, маданияти шаклланишига ҳам боғлиқ. Чунки ҳар қандай жиноятларнинг содир этилишига, кўпайишига кўп ҳолларда ўзимизнинг бефарқлигимиз, лоқайдлигимиз сабаб бўлади.\nАйни пайтда халқимиз азалдан юксак қадрлаб келадиган, ҳамма нарсадан устун қўядиган адолат туйғусини ҳаётимизда янада кенг қарор топтириш борасида бир қанча тадбирлар амалга оширилмоқда.\nЖамиятимизда коррупция, турли жиноятларни содир этиш ва бошқа ҳуқуқбузарлик ҳолатларига қарши курашиш, уларга йўл қўймаслик борасида қонун талабларини амалда таъминлаш бўйича қатъий чоралар кўриш бугунги кун талабидир.\nБу борадаги ишларнинг мантиқий давоми сифатида Ўзбекистон Президенти Шавкат Мирзиёев томонидан 2017 йил 4 январида «Коррупцияга қарши кураш тўғрисида»ги қонун имзоланди ва кучга кирди.\nУлуғнор тумани суди Раиси


Афғонистонда «Сўғдиёна транс» вакилларига қуролли ҳужум уюштирилди – Газета.uz\nLotinchada 21 август 2020, 14:40 Жамият\nЎзбекистон ташқи ишлар вазири Абдулазиз Камилов ва Афғонистон ташқи ишлар вазири Ҳаниф Атмар билан телефон орқали мулоқотда Балх вилоятида 20 август куни содир бўлган «Сўғдиёна транс» шўба корхонаси вакилларига қуролли ҳужум ҳодисаси муҳокама қилинди. Бу ҳақда Ўзбекистон ТИВ матбуот хизмати хабар қилди.\nATN News телеканалининг маҳаллий ҳуқуқни муҳофаза қилиш органларига таяниб хабар беришича, ҳужум Хайратон шаҳрига туташ шаҳарчада содир бўлган. Афғон жамоат муҳофазаси кучлари ҳарбий хизматчиси ўлдирилган, Ўзбекистон фуқароси жароҳатланган. Номаълум шахслар уларнинг автомобилига ўқ узган. Қайд этилишича, ўзбекистонлик «Хайратон — Мазари-Шариф» темир йўл лойиҳаси ходими бўлган.\nТИВнинг қайд этишича, Ҳаниф Атмар мамлакатнинг ваколатли органлари томонидан воқеа тафсилотлари синчковлик билан текширилаётганини ва унга алоқадар шахслар жавобгарликка тортилишини таъкидлаган.\nВазирликнинг қўшимча қилишича, Ўзбекистон томони Афғонистонда фаолият юритаётган Ўзбекистон компаниялари ва корхоналари ходимлари учун хавфсизлик чоралари кучайтирилишини сўради.\n«Сўғдиёна транс» ШК 2011 йил декабрида O’zbektemiryo’lekspeditsia унитар корхонаси («Ўзбекистон темир йўллари» тузилмасига киради) қошида «Хайратон — Мазари-Шариф» темир йўлидан фойдаланиш ва унга хизмат қилиш учун ташкил этилган.